
ceastă lucrare apare la 150 

de ani de la Prima Serba- 
re a Românilor de Pretutindeni 
și Primul Congres al Studenţilor 
Români din 15-16 august 1871, 
spre folosul tinerei generaţii, 
chemată să cunoască aspirațiile, 
dificultățile, neîmplinirile și izbân- 
zile înaintaşilor şi să contribuie la 
binele material și spiritual al fami- 
liei naționale în care au fost sădiți 
de Dumnezeu - poporul român. 


Ea este tipărită cu sprijinul Con- 
siliului Județean Suceava, în 
cadrul Acordului de asociere 
între Județul Suceava, prin Con- 
siliul Judeţean Suceava, Muze- 
ul Naţional al Bucovinei, Centrul 
Cultural „Bucovina'”, Biblioteca 
Bucovinei „I.G. Sbiera”, Comuna 

Putna, prin Consiliul local al co- 
munei Putna, și Mănăstirea Putna 
din cadrul Arhiepiscopiei Sucevei 
și Rădăuţilor, pentru organizarea 
și desfășurarea activităților de ani- 
versare a 150 de ani de la Serba- 
rea de la Putna. 


Textele sunt alcătuite de protos. 
Dosoftei Dijmărescu, folosind ca 
bibliografie lucrarea lui Anghel 
Popa, „Serbările naționale de la 
Putna',editura Fundaţiei Culturale 
„Alexandru Bogza”, Câmpulung 
Moldovenesc, 2004, lucrări edi- 
tate de Centrul de Cercetare și 
Documentare „Ștefan cel Mare” 
al Mănăstirii Putna la editura 
Mitropolit lacov Putneanul —- mo- 
nah Alexie Cojocaru, „Serbarea 
de la Putna, 1871. Publicistică, 






documente, amintiri”, 2021; pro- 
tos. leremia Berbec, Congresul 
România Jună. 140, în „Cuvinte 
către tineri”, V/2012; „Pe urme- 
le strămoșului cuminte”, 2006, 
„Sfânta Mănăstire Putna", 2016 
— şi articolul Lidiei Bodea, Lectie 
de istorie Putna 1871 - Putna 
1996, în „Profesorul nostru, 
D. Irimia”, editura Universităţii 
„Alexandru loan Cuza”, lași, 2018. 


În afara creditelor menţionate 
explicit și a fotografiilor istori- 
ce, celelalte fotografii sunt rea- 
lizate de ierod. Timotei Tiron ori 
sunt din arhiva Mănăstirii Putna. 


Corectură: loana Revnic, Angela 
Bilcea, Valentina Bilcea. 
Layout: Andrei Tache. 

Prima Serbare a Românilor de Pretutindeni — 
Putna, 1871, a rămas în conştiinţa românilor ca o 
chemare exemplară la efortul de a împlini un ideal 
continuu - unitatea românilor. 


Un popor în cinci ţări 

În a doua jumătate a secolului al XIX-lea, românii 
reușiseră Unirea din 1859, dintre Ţara Românească — 
fără Dobrogea — și Moldova — fără Basarabia și Bucovina. 
Vechi teritorii românești se găseau împărțite între pu- 
ternice imperii. Pe lângă ţara lor, românii din provinciile 
istorice erau sub alte patru stăpâniri diferite: Dobrogea 
era în Imperiul Otoman, Transilvania, Banatul, Crișana, 
Maramureșul și Bucovina erau în Imperiul Austro-Ungar 
— primele în Imperiul Austriac, ultima în Regatul 
Ungariei, iar Basarabia se afla în Imperiul Rus. După 
reușita din 1859, elita politică de la București era con- 
centrată pe obținerea independenței față de Imperiul 
Otoman - va fi dobândită în 1877-1878, iar continuarea 
unificării politice a provinciilor românești nu era văzu- 
tă ca o prioritate. Serbarea de la Putna din 1871 va aduce 
nevoia de unitate în preocupările intelectualității. 


O mică Românie Mare între 

studenții de la Viena 

La Universitatea din Viena studiau români din diferi- 
te provincii românești. Regăsindu-se ca români în amal- 
gamul etnic studenţesc, au făcut un pas spre unitate. 

Mai întâi, au înființat două asociaţii, Societatea 
literară-știinţifică a românilor din Viena și Societatea 
literară-socială „România”, în care înscrierea nu ţinea 

cont de criteriul geografic de provenienţă, ci mai degra- 
bă de modul de luptă pentru identitatea naţională: pa- 
sivism, respectiv activism. Mihai Eminescu, loan Slavici 
și alții au militat pentru unificarea celor două societăți. 

În toamna anului 1869, în urma unei conferinţe despre 
Ștefan cel Mare a botoșăneanului Constantin Aroneanu, 
student la medicină, s-a reluat ideea, mai veche, a orga- 
nizării unei serbări la care să participe români de pretu- 
tindeni. Cele două asociaţii au hotărât să se unească și 
să organizeze împreună serbarea. 

Primul pas a fost convocarea unei Adunări generale 
a studenților români din Viena, care a ales un Comitet 
provizoriu ce urma să se ocupe de inițierea demersuri- 
lor. Ulterior, era prevăzută alegerea unui Comitet de or- 
ganizare propriu-zis. 


Cui a aparţinut ideea serbării? 

Pentru serbare, trebuia aniversat un eveniment 
din istoria poporului român care să aibă o asemenea 
rezonanță, încât să polarizeze în jurul său întreaga 
națiune. Și evenimentul a fost găsit: împlinirea, în anul 
1870, a 400 de ani de la sfinţirea Mănăstirii Putna (în sec. 
XXI, cercetări minuţioase au stabilit că sfinţirea mănăs- 
tirii a avut loc în 1469). S-a stabilit ca serbarea să aibă 
loc în data de 15 august, de Adormirea Maicii Domnului, 
hramul mănăstirii. 





Camera mormintelor, Mănăstirea Putna, 185] 


Nu se știe cu exactitate cine este cel care a propus 
ziua și locul Serbării. Teodor V. Ștefanelli spune că ideea 
a pornit de la Mihai Eminescu: „Eminescu mi-a spus sin- 
gur că el a «clocit» această idee și când l-am întrebat de 
ce tace și nu o spune casă o știe toţi, nu numai cunoscuţii 
săi cei mai de aproape, mi-a răspuns că nu ar fi recoman- 
dabil să știe guvernul austriac că românii din România, 
adică supuși străini, au propus aranjarea acestei serbări, 
dar el, Eminescu, a sugerat ideea în mai multe părți, așa 
că nu se mai știe de la cine anume vine”. Este cert că 
Eminescu a fost cel care a insistat ca, odată cu Serbarea, 
să aibă loc și un Congres al Studenţilor Români din toate 
centrele universitare unde aceștia studiau. 

În 1871, România era rezultatul Unirii din 1859, între Tara 
Românească (fără Dobrogea) și Moldova (fără Bucovina și 
Basarabia) 


Întâiul Apel 

În 25 decembrie 1869, de sărbătoarea Nașterii 
Domnului, Comitetul provizoriu a trimis un Apel și un 
Proiect de program al serbării către studenții români 
din Paris, Berlin, Viena, Torino, Pesta, București, Iași, 
Sibiu, Oradea, Cluj, Cernăuţi, Blaj și Arad. 

În partea de început era invocată necesitatea istori- 
că a acestei Serbări, un element care se va regăsi într-un 
text fundamental al lui Eminescu: „Fiecare națiune, care 
are conștiință de existenţa și misiunea sa, pune preț, 
înainte de toate, pe memoria trecutului său. Popoarele, 
precum și indivizii, depind de trecutul lor, și propășirea 
adevărată este posibilă numai pe baza istoriei și a rezul- 
tatelor câștigate. În istorie se manifestă puterea, direcţia 
și spiritul unui popor. 

Apelul și proiectul de program au fost foarte bine pri- 
mite atât de studenți, cât și de publicul larg. 

În universităţile destinatare ale Apelului s-au 
înființat Comitete care urmau să gestioneze implicarea 
studenţilor de acolo în Serbarea de la Putna și să ţină 
legătura cu Comitetul central de la Viena. 

ÎNTĂIUL APEL 


Deși desfăcuți unii de alţii în privința 
politică, ne unește totuși aceeași limbă, 
aceleași obiceiuri și datine, aceeași religiu- 
ne și credință politică şi socială, de la Tisa 
pân la Marea Neagră, de la Nistru şi pân la 
Balcani. Scopul nostru comun nu fură şi 
nici că vor [i în stare a-l împiedica nici po- 
litica străină, nici cursul timpului. Este însă 
o necesitate imperioasă pentru conlucrarea 
la acelaşi scop, ca să ne coadunăm din toate 
unghiurile spre a ne cunoaşte unii pre alții, 
a ne uni în cuget și simţiri, a ne coînțelege 
despre interesele noastre comune, pentru 
care suntem şi existăm, pentru progres şi 
cultura națională. 

Pentru solemnitatea şi ponderozitatea 
serbării în chestiune este necesar ca să se 
aranjeze și să fie reprezentată la dânsa ti- 
nerimea română de la toate universităţile și 
academiile unde studiază români, aşadară 
de la universitățile din București, laşi, Pa- 
ris, Viena, Lurin, Berlin, Pesta, Pisa, și de 
la academiile din Sibiu, Oradea-Mare, 
Cluj, Cernăuţi, Blaj, Arad. 

Viena, în ziua Nașterii Mântuitorului, 
1669. 

Comitetul provizoriu: 

Președinte: Petru Pitey, student în legi 

Secretar: Gabriel Băleanu, candidat de 
profesor 

În numele membrilor: Emil Cosabust, 
student în legi 


Unitatea spirituală prin care să ne 

determinăm viitorul 

În 4 martie 1870, într-o adresă către studenţii din 
Blaj, semnată de Emanuel Logotethy, ca președinte, și 
de Mihai Eminescu, ca secretar, în care transpar stilul și 
gândirea lui Eminescu, este explicată ţinta serbării. 

Acest text programatic al lui Eminescu despre 
Serbare începe arătând că Serbarea este religioasă, dar 
va fi și patriotică, pentru că istoria românilor este istoria 
apărării credinţei: „Dar acea serbare, deși va avea carac- 
ter religios, prin omogenitatea de naționalitate și limbă 
a acelora ce vor serba-o, și prin împrejurarea că se va ţine 
lângă mormântul lui Ștefan cel Mare, nimeni nu va pu- 
tea opri ca ea să aibă, afară de cel religios, și un caracter 

național. Adepţi ai Bisericii creștine, n-am încetat de a 
fi români, și de aceea vom ști ca să dezvoltăm această zi 
într-o serbare naţională în memoria lui Ștefan cel Mare. 
De sine însuși, această serbare religioasă e și națională, 
căci locașul dumnezeiesc, mănăstirea Putnei, e fondată 
de erou, și acolo zac oasele sale sfinte, apoi pentru că o 
serbare a creștinului e prin excelenţă o serbare româ- 
nească, căci trecutul nostru nu e decât înfricoșatul coif 
al creștinătății, al civilizaţiunii . 

Stefan cel Mare este slujitor al lui Hristos și, astfel, slu- 
jitor al poporului: „Hristos a învins cu litera de aur a ade- 
vărului și a iubirii; Ștefan, cu spada cea de flăcări a dreptu- 
lui. Unul a fost libertatea, celălalt apărătorul evanghelului 
ei. Vom depune, deci, o urnă de argint pe mormântul lui 
Stefan, pe mormântul creștinului pios, alromânului mare”. 

Ca urmare, pe aceste temelii se poate adresa, prin 
serbare, o chemare către unitatea poporului, astfel 
încât, prin puterea unității, românii să își decidă vii- 
torul: „Serbarea trebuie să devină și purtătoarea unei 
idei. Ideea unităţii morale a naţiunii noastre e ceea ce 
ne-a-nsuflețit ca să luăm iniţiativa unei serbări astfel în- 
cât pe viitor lucrările noastre toate să aibă una și aceeași 
țintă, astfel că unificarea direcțiunei noastre spirituale 
să urzească de acum unitatea destinelor noastre. Să fa- 
cem ca o cugetare, una singură, să treacă prin toate fap- 
tele, să pătrundă toată viața noastră națională. Să fim 
conștienți de situațiunea noastră față cu lumea, de da- 
toriile cătră ea și cătră noi înșine. În trecut ni s-a impus 
o istorie; în viitor, să ne-o facem noi." 

Serbarea va fi o punte zidită între trecut și viitor: 
„Pentru asta trebuie să ne-ntrunim, să ne-nțelegem. Și 
nu poate fi o zi mai aptă pentru această întrunire decât 
o serbare întru memoria eroului celui mai mare și mai 
conștient de misiunea sa. Un pelerinaj de pietate către 
trecut, un congres al inteligenţelor, din respect, cătră vi- 
itor, iată, în două cuvinte, scopul serbării noastre'. 





Portret al lui Ștefan cel Mare, sec. al XIX-lea 


Al doilea Apel 


În primăvara anului 1870, a fost ales Comitetul 
Central din Viena care, în colaborare cu Comitetele lo- 
cale din celelalte universităţi, avea sarcina de a organiza 
Serbarea și Congresul. 

Comitetul Central a adresat un al doilea Apel, în mar- 
tie 1870, semnat de Nicolae Teclu, ca președinte, și Mihai 
Eminescu, în calitate de secretar. 

Apelul reiterează faptul că este prima dată când se or- 
ganizează o serbare a tuturor studențţiilor români, la care 
sunt chemaţi românii de pretutindeni: „Pentru prima 
oară, junii români de la toate academiile și universităţile 
române și străine au decis a se întruni la o comună serba- 
re românească pe pământul cel clasic al Bucovinei . 

Apoi este prezentat din nou Ștefan cel Mare ca model 
și izvor de putere pentru români: „Acolo, între zidurile 





Mihai Eminescu 


loan Slavici 


Ciprian Porumbescu Alexandrina Haralamb 


mănăstirii de la Putna, zac de trei secole și mai bine sa- 
crele oseminte ale unui erou român, care cu brațul său 
puternic a fost cel mai mare apărător al românismului în 
Orient și al civilizațiunii creștine în secolul al XV-lea. El a 
înfrânt incursiunile barbare, nu numai spre gloria și fe- 
ricirea națiunii române, ci și spre binele Europei întregi. 

Stefan cel Mare este acel brav și mormântul lui e locul 
sfânt la care voiesc să alerge fiii «mamei noastre văduvi- 
te», ca să depună în numele ei tributul de recunoștință și 
pietate ce de mult îi datorește; la mormântul lui Ștefan, 
fiii naţiunei române își vor pleca genunchii și vor săruta 
fierbinte țţărâna străbună — «de al său curaj, virtute-și vor 
aduce aminte și ei patriotismul de acolo îl vor învăţa» — 
cum exclamă poetul filoromân [Andrei Mureșanu] . 

În final, Apelul se referă la consecinţele pe plan 
internaţional ale Serbării și se încheie cu solicitarea 
de sprijin financiar: „Lumea civilizată caută astăzi cu 
așteptare la poporul român. Să demonstrăm lumii că 
geniul poporului nostru viază, să-i arătăm că națiunea 
noastră își înțelege misiunea în momentul când știe să 
prețuiască și să glorifice faptele marilor săi bărbaţi! 

Contribuirile făcute pentru scopul serbării, a cumpă- 
rării urnei consacrative și celelalte, se vor publica la tim- 
pul său. De cumva ar prisosi vre-o sumă oarecare, aceea 
se va întrebuința pentru scopuri naţionale binefăcătoa- 
re, după cum se va decide la fața locului. 


Sprijinul ziarelor 

Un rol major în reușita Serbării l-au avut unele ziare 
românești din ţară sau din străinătate, care au mediati- 
zat și încurajat Serbarea și au inițiat liste de subscripţii 
pentru a o finanța, publicând numele și sumele tuturor 
donatorilor. Între toate, a excelat „Curierul de Iași”, care 
a trimis, în mod privat, liste de subscripţii la toate prefec- 
turile și primăriile orașelor din Moldova, și „Românul, 
din București. 

Cu ajutorul ziarelor, prin promovarea constantă a 
apelurilor Comitetului de la Viena, a știrilor despre mer- 
sul pregătirilor și prin articole scrise cu multă râvnă de 
către diferiți redactori, publicul a fost ţinut la curent și a 
sprijinit moral și financiar organizarea Serbării. 


Apelul către doamnele române 

De la darul iniţial, o urnă de argint, organizatorii au 
dezvoltat ideea darurilor, prin care se acorda și mai mul- 
tă cinste lui Ștefan cel Mare și se implicau activ mai mul- 
te persoane. 

Mai întâi au fost solicitate broderii care să învelească 
urna și care vor fi puse pe mormântul Sfântului Ștefan 
— de aici termenul de epitafe cu care au fost numite. Una 
a fost realizată de către doamnele din Bucovina, cu fon- 
duri strânse de Elena Istrati și doamnele din Iași, iar alta 
de Maria Rossetti și doamnele din București. 


7 SERBĂRILE DE LA PUTNA 


Lista de subseripțiune a darului 
„LURILELRUL DE LASSL.* 
Pentru realizarea serbărei se amintire da print mutu lui 
„STEFAN CEL MAREE." 


care uriează a se ține su dica de Sinta- Marie, 





lo (ezi Auguste anul 1570, la Monăstirea 
Putna ( Bucovina.) 

RUGAMINTE. 


Onor. Doamne cate au formatu liste parțiale de 
subscriere pentru facerea coperitoarei Unei Ce ae 
depune pe Mormântul Îni Stefanu Cel Mare, asa- 
mMensă Și acelea care n'a apucatu incă 4 subscrie, 
sunt rugute ca pină la 12 Iulie curentu, să bine- 
voiastii am'i trimete listele şi sumele adunute ori- 
care ar îi resultatul spre a trimete bunii Comi- 
tetului Centralu din Viena, cănd tot atnuceu voit 
da prin acestu diaru și comptu de banii ce am 
primitn și numele persoanelor ce au subsoriau, 

Eiana Istrati, 





Lista de subscripţie din ziarul „Curierul de lași”, 9 iulie 1870 


În Apelul către realizatoare este invocat exemplul fe- 
meilor romane care își ofereau bijuteriile pentru realiza- 
rea monumentelor eroilor: 

„Considerând momentuozitatea serbării de la Putna, 
Comitetul central Vă roagă, ca pe o adevărată matroană 
română, să binevoiţi a lua iniţiativa și, conchemând un 
consiliu de doamne române, să propuneţi lucrarea înve- 
litoarei decorative ce se va depune pe urna votivă și să 
sprijiniți această propunere cu toate forțele morale și 
materiale de care dispuneți. 

De origine 
scotiano-franceză, 
Maria Rosetti 

a fost căsători- 

tă cu Constantin 

A. Rosetti. Este 
înfătisată în România 
revoluționară, tablou 
de C.D. Rosenthal 

E Muzeul Naţional de 
Artă al României 


Comitetul central nutrește via speranţă că doamnele 
române din București nu vor întârzia un singur moment 
de a îmbrățișa cu căldură această propunere ce le oferă 
ocaziunea favorabilă de a-și manifesta amorul de patrie 
și conștiința sublimei misiuni ce o au ca femei adevărat 
române, de a proba în faţa lumii întregi că femeia româ- 
nă de astăzi mai păstrează încă suvenirea străbunelor 
sale, a acelor matroane virtuoase ale Romei eterne, care, 
când era vorba de a se ridica un monument triumfal 
vreunui erou al poporului roman, își sacrificau chiar și 
giuvaierele, aruncându-le în cuptorul de topit al artistu- 
lui ce era însărcinat cu crearea acelui monument . 

Epitaful dăruit de Doamnele din România, organizate de 
Maria Rosetti. Pe epitaf apar stemele Moldovei, Munteniei, 
Olteniei și Transilvaniei. 








Amânarea serbării 

În luna iulie, au fost trimiși la Viena banii strânși de 
către diferiții organizatori ai subscripţiilor publice. Cu ei 
s-a achitat urna, iar restul au fost depuși la banca Perlea 
& Murășianu. 

Comitetul central a înființat un Comitet aranjator, 
format din cinci membri, care, la sfârșitul lunii iulie, a 
plecat la Cernăuţi. Doi membri au mers, la începutul lui 
august, la Putna, pentru a pregăti, împreună cu starețul 
mănăstirii, desfășurarea Serbării. În 4 august, tocmai 
când să înceapă ridicarea construcțiilor de lemn nece- 
sare, Comitetul central de la Viena a decis amânarea cu 
un an a Serbării. 

Unul dintre motive a fost falimentului băncii unde 
erau depuși banii, care a dus la pierderea fondurilor și 
ar fi putut să genereze o criză de încredere. Eminescu a 
avut un rol important în depășirea acestui moment. 

Dar motivul principal a fost începerea războiului 
franco-prusac, în 19 iulie 1870. Războiul a fost de o mare 
importanţă în epocă, sfârșitul lui, în 28 ianuarie 1871, în- 
semnând unificarea Germaniei și formarea Imperiului 
German și sfârșitul domniei lui Napoleon al III-lea și al 
celui de-Al Doilea Imperiu Francez și instaurarea celei 
de-A Treia Republici Franceze. După începerea războiu- 
lui, atenţia Europei era concentrată acolo și Serbarea nu 
s-ar mai fi putut desfășura în plenitudinea firească. 

Membrii Comitetului aranjator de la Putna nu au 
fost de acord cu amânarea, însă a trebuit să se supună 
deciziei Comitetului central de la Viena. 

Epitaful dăruit de Doamnele române din Bucovina, 
organizate de către Elena Istrati din lași. 





Reluarea pregătirilor 

Odată cu venirea toamnei și începutul noului an uni- 
versitar, studenţii s-au întors la Viena. Mai întâi a avut 
loc o analiză a problemei amânării Serbării, din care a re- 
zultat că a fost bine că s-a amânat. În 15 septembrie, este 
publicată motivarea amânării: „Prin războiul de faţă, la 
care participă cu spiritul toată lumea civilizată, s-a creat 
un curent al zilei care înăbușă orice mișcare de un carac- 
ter mai pacific. Dacă serbarea se ţinea în anul acesta,nu-i 
rămânea decât alegerea între două consecințe egal de 
rele. Sau că curentul zilei îi imprima, fără voie, o nuanță 
politică pe care n-o are și nici intenționează de-a o avea, 
și astfel am fi dat naștere la zgomote și păreri cu totul 
neidentice cu scopul și fiinţa ei, ba poate că, în cazul cel 
mai rău, realizarea ei ar fi fost oprită prin măsuri guver- 
namentale. Sau, dacă lumea ar fi priceput-o bine, fiind 
însă în contradicție cu curentul zilei, nimeni nu s-ar fi 
interesat de ea și ar fi trecut nebăgată în samă și fără 
de-a lăsa vreo urmă morală. Apoi, în 7 octombrie 1870, a 
fost confirmată public data Serbării: 15 august 1871. 

În ianuarie 1871, darurile care se aflau la Viena sunt 
trimise la Putna. 

Amânarea a fost prilejul pentru realizarea unor noi 
daruri. Astfel, în 14 iunie 1871, se face un apel către tine- 
rele române de a realiza steaguri tricolore pe care să fie 
marcată dorinţa de educaţie și de unitate prin cultură 
a românilor. 

Apropiindu-se momentul serbării și observând că se 
anunţă mulți participanţi, în 15 iunie Comitetul face un 
apel la o nouă strângere de fonduri, accentuând caracte- 
rul național al Serbării: „Serbarea de la Putna n-are să fie 
serbarea unui comitet, nu a unei junimi! Serbarea de la 
Putna trebuie să fie un act produs de o naţiune întrea- 
gă! Serbarea de la Putna are să fie întrunirea naţiunii 
române în suvenirile trecutului, în însuflețirea prezen- 
tului și în speranţele viitorului! În trecutul neguros al 
națiunii române sunt multe puncte strălucitoare. Unul 
dintre acestea, cel mai strălucitor, este acela în care apa- 
re umbra măreaţă a lui Ștefan cel Mare. Pe lângă această 
suvenire să ne adunăm la mormântul acestui bărbat, să 

Medalie comemorativă realizată de studenții 
din asociația „România Jună” 

APELUL CĂTRE 
TINERELE ROMÂNE 


Surorilor! A venit momentul ca junimea 
română să manifeste conștiința unității 
sale naționale. A venit momentul ca juni- 
mea română să o zică în fața lumii că e 
îndestul de matură spre a-şi cunoaște che- 
marea socială în Orientul Europei! 

A trecut timpurile fierului! A trecut era 
puterii brute! Pe stindardul junimii române 
este numai un cuvânt: cultura. Cu ocazia 
serbării întru memoria lui Ştefan cel Mare, 
junimea română academică şi întreaga ju- 
nime română voiește a da o expresie unita- 
ră rezoluțiunii sale de a se cultiva. De a se 
cultiva omogen. Azi e momentul ca să ară- 
tăm cum că suntem ce suntem. Și voi, fiţi cu 
noi! Cornelia a crescut pe Grachi; loana a 
eliberat Franța; Medicele a fost mumele ar- 
tei; Charlota a murit pentru binele comun. 
Voi fiţi azi surorile nostre! 

Vă rugăm, în special ca să binevoiţi a 
face pentru fiecare țară română (Muntenia, 
Moldova, Bucovina, Lransilvania, Crișana, 
Timişiana, Maramureșul și Basarabia) câte 
O flamură cu inscripția: Cultura e puterea 
popoarelor! Junele române din (țara ...). 


ne dăm mâna, aici să o zicem în fața lumii cum că am 
avut un trecut și voim a avea un viitor! lată ideea! lată 
scopul serbării! Nu junimea română academică a produs 
ideea serbării întru memoria lui Ștefan cel Mare. Ea pur- 
cede din conștiința naţională română. Națiunea română 
voiește cultura și cultura ei trebuie să fie una. Omogenă 
la Prut și la Someș, omogenă în sânul Carpaţilor cărunțţi 
și pe malurile umede ale Dunării bătrâne! Și viitorul, 
cultura viitorului, unitatea spirituală a viitorului zace în 
NOI, în generațiile prezentului! . 

În 20 iunie este anunţată desfășurarea unui concurs 
de discursuri studențești, câștigătorul urmând să ros- 
tească discursul în cadrul Serbării, la Putna. 


Pregătiri la Cernăuţi și Putna 

Cu două săptămâni înainte de Serbare a fost ales un 
nou președinte al Comitetului, loan Slavici. Membrii 
Comitetului au mers în Bucovina; s-au oprit la Cernăuţi, 
unde au găsit un mare sprijin în părintele Silvestru 
Morariu-Andrievici, viitor mitropolit al Bucovinei. 


SERBĂRILE DE LA PUTNA 1.0 


Aici a avut loc un schimb public de mesaje între 
Comitet și Dimitrie Brătianu, viitor prim-ministru al 
României, în care Dimitrie Brătianu felicită organizato- 
rii și numește Serbarea ca cel mai însemnat eveniment al 
timpurilor moderne pentru români. Eminescu îi răspun- 
de cu un text programatic, arătând că Serbarea și uni- 
tatea poporului sunt realităţii vii în sufletul poporului, 
nu concepte artificiale create de studenții organizatori: 
„Dacă o generație poate avea un merit, e acela de a fi un 
credincios agent al istoriei, de a purta sarcinile impuse 
cu necesitate de locul pe care îl ocupă în înlănțuirea tim- 
pilor. Și istoria lumii cugetă, deși încet, însă sigur și just: 
istoria omenirii e desfășurarea cugetării lui Dumnezeu. 

Dacă serbarea întru memoria lui Ștefan va avea în- 
semnătate, aceea va fi o dovadă mai mult că ea a fost 
cuprinsă în sufletul poporului românesc și s-a realizat 
pentru că a trebuit să se realizeze. 

De aceea, meritul nostru va consta numai în formu- 
larea ideilor și trebuinţelor existente ale poporului, nu 
în crearea altora. Ne vom lăsa îndreptaţi de cugetarea și 
trebuințele poporului nostru, nu de ale noastre proprii, 

Ștefan cel Mare ieșind din mormânt, pictură aflată în centrul 
Flamurei tricolore a Şcolii „Belle Arte' din lași. Inscripţia „Amor 
de patrie și lege" unește anul 1470, considerat în epocă ca fiind 
anul sfințirii mănăstirii, cu anul 1859, cel al Unirii dintre Țara 
Românească și Moldova 


receptate poate de la străini. Ne vom lăsa conduși de cu- 
rentul ideilor națiunii și nu vom pretinde rolul de a con- 
duce noi prin ideile noastre individuale". 

Ajunși la Putna, au beneficiat de purtarea de grijă 
excepţională a starețului mănăstirii, Arcadie Ciupercovici, 
descris astfel: „inimă cu excelente simțăminte românești, 
se poate numi, cu drept cuvânt, patronul serbării. Fără 
puternicul sprijin și luminatu-i concurs, nu știu ce am fi 
putut realiza în privința serbării . 

În pregătiri s-au implicat și delegaţii altor Comitete 
locale, veniţi la Putna, studenţii teologi de la Cernăuţi și 
elevii gimnaziilor din Rădăuți și din Suceava. 

Pe aleea care conducea spre incinta mănăstirii s-a 
construit un Arc de triumf, pe frontispiciul căruia era 
scris: „Memoriei lui Ștefan cel Mare, mântuitorul neamu- 
lui!” iar pe laterale versuri despre victoriile voievodului. 

În dreapta aleii a fost amenajat un portic de lemn 
pentru 1.500 de persoane. În el erau mese și laviţe de 
brad. La intrare și pe stâlpii din mijloc se găseau stemele 
României și ale țărilor române și flamuri. În faţa porti- 
cului au fost ridicate numeroase drapele tricolore. Toate 
decoraţiile au fost concepute de către Epaminonda 
Bucevschi, cel mai important pictor bucovinean al seco- 
lului al XIX-lea. Au fost folosite 200 de steaguri, 500 de 
lampioane de hârtie, 5.000 de candele și 100 de șitubeie 
de rășină pentru iluminare. Au fost aduse treascuri —- un 
fel de tunuri mici, pentru producerea de zgomot. 


Azi e 15 august 

La Serbare, oaspeţii au venit în 14 august 1871. La in- 
trarea în comuna Putna, erau întâmpinați de doi mem- 
bri ai Comitetului de organizare, care purtau tricolorul, 
și li se oferea programul Serbării. 

La ora 10 seara, 21 de salve ale treascurilor și sune- 
tul tuturor clopotelor anunțau începutul privegherii la 
Adormirea Maicii Domnului. Impresionanta slujbă s-a 
terminat după miezul nopţii. Slujba, iluminaţia din mă- 
năstire și focurile aprinse pe dealurile din jur i-au trans- 
portat pe participanţi în vremurile măreţe de altădată. 

A doua zi, la 8 dimineaţa, trei salve au anunțat aduna- 
rea oaspeților la portic. Au fost întâmpinați de membrii 
Comitetului, în ţinute de gală și purtând eșarfe tricolore, 
alături de studenți din toate centrele universitare, care 
purtau cocarde tricolore. Pe tribuna din fața porticului, 
Ioan Slavici a ţinut discursul de deschidere, încheind 
plin de emoție: „Am fost și suntem! Românul nu piere! 
Vă salut, fraților! Vă salut, surorilor! Vă salut, românilor, 
din câte-și patru unghiurile. Vă salut, la mormântul lui 
Stefan cel Mare! Umbra eroului să privegheze peste noi 
și să ne conducă la adevărul speranțelor noastre!. 

Participanţii s-au îndreptat spre biserică în ordinea 
stabilită anterior: reprezentanţii Bisericii Ortodoxe 
Române, Comitetul, delegaţiile și publicul. 


În biserică, mormântul lui Ștefan cel Mare era împo- 
dobit cu un covor de flori și făclii și privegheat de o gar- 
dă de onoare compusă din patru studenți. 

Nouă salve au anunţat începutul Sfintei Liturghii. 
Starețul Arcadie Ciupercovici a ţinut o predică ce a 
mișcat și simţirile duhovnicești, și pe cele patriotice ale 
auditorilor. Arătând că Ștefan cel Mare a fost împodo- 
bit cu multe virtuţi și cu adânca virtute a smereniei —,el 
cunoștea prea bine că biruințele nu sunt ale oamenilor, 
ci ale lui Dumnezeu ' —, l-a numit pe voievod „un creștin 
adevărat, apărătorul legii dumnezeiești și cel mai mare 
făcător de bine al țării noastre. 

Spre sfârșitul Sfintei Liturghii, starețul Arcadie 
Ciupercovici și toți oaspeţii au mers în procesiune la 
portic, unde au fost sfinţite darurile aduse: urna de ar- 
gint; cele două epitaturi; flamurile realizate de doamna 
Alexandrina Haralamb din Craiova, fiica generalului 
Gheorghe Magheru, doamnele din Iași, Școala de Belle 
Arte din Iași, orașul Vaslui, tinerele din Crișana și dom- 
nul Popovici din Viena. A.D. Xenopol a rostit Cuvântarea 
festivă, cu care câștigase concursul de discursuri 
studențești. Corul studenților teologi a cântat „Imnul 
religios", scris special de Vasile Alecsandri, care se înche- 
ie cu motto-ul Serbării, „Uniţi suntem în cugete, uniți în 
Dumnezeu '. Apoi, participanţii s-au întors în biserică, a 
fost încheiată slujba și au răsunat din nou toate clopo- 
tele mănăstirii. 

În după-amiaza zilei a avut loc masa festivă. Comitetul 
l-a propus pe Mihail Kogălniceanu să fie președinte de 
onoare al acestui moment festiv, fiind cel mai înalt dem- 
nitar venit din România, dar prefectul de Rădăuți, Oreste 
Renney, a dispus să fie loan Slavici, acesta fiind cetățean 
austriac. La masă, personalitățile prezente au ţinut toas- 
turi pline de patriotism, vorbitorii implicaţi în organizare 
făcând necesarele mulțumiri față de aprobarea dată de 
Împăratul Francisc Iosif 1 pentru organizarea Serbării, 





Vasile Alecsandri 





Mihail Kogălniceanu 

Ziarul „Telegraful' a fost tipărit cu cerneală roșie în 15 august 187], 
pentru a marca Serbarea care avea loc la Putna 








ceilalți făcând în diferite măsuri aluzii la suferințele 
românilor sub stăpânire austriacă. Prefectul nu a dat 
cuvântul unor vorbitori despre care a considerat că vor 
depăși măsura unei întruniri aprobate de stat. Deși nu au 
primit aprobare să slujească, unul dintre reprezentanții 
Mitropoliei Moldovei, episcopul Filaret Scriban, a primit 


încuviințarea să rostească acum un discurs. 


După-amiază a avut loc o mare petrecere populară, 
la care a cântat orchestra de 30 de instrumentiști a cele- 
brului lăutar al vremii, Grigore Vindireu. De la el a luat 
Ciprian Porumbescu vioara și a cântat și el, spunându-i 
apoi tatălui său, preotul Iraclie Porumbescu, emoţionat: 
„Tată, am cântat Daciei întregi . 

Pe 16 august, la ora 8 dimineaţa, participanții s-au 
strâns din nou în porticul festiv și au mers împreună la 
Sfânta Liturghie. La sfârșitul slujbei, preoții și invitaţii 
au revenit aici, iar starețul Arcadie Ciupercovici a citit 
„Cuvântul de îngropare la moartea lui Ștefan cel Mare”, 
scris în sec. al XVIII-lea de către ierodiaconul Gherasim 
Putneanul. Pe durata Serbării, darurile au stat în portic, 
supravegheate de o gardă de onoare compusă din patru 
studenți, câte unul din Moldova, Bucovina, Transilvania 

Foaie volantă cu programul Serbării, distribuită 
participanţilor E Biblioteca Naţională a României 


și Tara Românească. Acum, starețul, clericii și călugării 
de față și membrii Comitetului, aranjaţi într-o procesiu- 
ne solemnă, urmaţi de invitaţi, au dus darurile în biseri- 
că și le-au depus la mormântul lui Ștefan cel Mare. 

A urmat slujba parastasului pentru Ștefan cel Mare. 
La sfârșit, corul a intonat „Imn lui Ștefan cel Mare”, tot de 
Vasile Alecsandri, ambele imnuri pe muzică de Alexandru 
Flechtenmacher. Au fost trase 40 de salve ca amintire a 
bisericilor și mănăstirilor zidite de Ștefan cel Mare. 

Urna a fost așezată pe piedestalul de marmură adus 
pentru ea de studenți, cele două epitafe au fost așezate 

deasupra mormântului Sfântului Ștefan, iar steagurile 
și flamurile au fost legate de coloanele baldachinului 
de marmură. Corul teologilor a cântat din nou „Imn lui 
Ștefan cel Mare”, iar un colonel vestit în epocă, Boteanu, 
a pus pe mormânt, în numele Armatei române, centuri- 
onul său de aur, moment care a impresionat puternic pe 
cei de față. La masă, Slavici a ţinut discursul de închide- 
re a serbării. 


În seara zilei de 16 august, a început Congresul 
studenţilor, care a continuat în dimineaţa zilei de 17 
august. Chiar dacă nu s-a împlinit dorința de a întru- 
ni reprezentanţi din toate centrele universitare, el a 
fost începutul viitoarelor congrese studențești. Cele 
mai importante decizii au fost înființarea de asociaţii 
în toate universitățile europene unde studiau români 
și tipărirea unei publicaţii comune, în Viena, numită 
„Naţionalismul'. Un punct important susținut de Mihai 
Eminescu a fost conceptul „naționalitatea în limitele 
adevărului, prin care promovarea identităţii și a binelui 
românilor trebuia să se facă doar prin adevăr. 

Organizatorii au mai stat câteva zile la mănăstire, 
Eminescu a plecat în Moldova pentru a urgenta trimite- 
rea banilor subscriși care încă nu ajunseseră, iar casierul 
Pamfil Dan a rămas la Putna până la sfârșitul lunii sep- 
tembrie pentru a rezolva toate problemele financiare. 

În următorii ani, la cererea Comitetului central se va 
realiza un baldachin de lemn, care a adăpostit mormân- 
tul Sfântului Ștefan cel Mare și darurile aduse până în 
anul 1934, când a fost desfăcut. 


Prima așezare pe mormân- 
tul lui Ştefan cel Mare a 
darurilor aduse la Serbare 
— litografie de Petru 
verussi, prezent la Putna 

în I5 august 1871, păstrată 
la Biblioteca Academiei 
Române 


Dispunerea darurilor pe 
mormântului lui Ştefan 
cel Mare după procu- 
rarea baldachinului de 
lemn. Fotografie din 1913 


Semnificaţii 

Pentru a înțelege semnificaţiile Serbării din 1871, sunt 
de folos reflecțiile lui Mihai Eminescu și ale starețului 
Arcadie Ciupercovici. 

Teodor Ștefanelli este cel care a redat în scris opinia 
lui Eminescu după încheierea Serbării: „Cel mai impor- 
tant lucru pentru Eminescu era însă rezultatul moral 
al serbării. Se va ridica — așa argumenta el — se va ridica 
simțul național, aproape adormit până acum, și va lua 
alt avânt, iar studenţii ce au sosit din toate părțile și au 
făcut cunoștință și legături de prietenie între dânșii vor 
lua cu sine impresii neșterse și vor fi pe vremuri propa- 
gatorii cei mai zeloși ai ideii că, lucrând uniţi și conduși 
de același ideal, vor contribui la deșteptarea și mărirea 
neamului lor în provinciile de unde se trag. 

A luat și atâta amar de inteligenţă parte la serbare, tot 
bărbaţi marcanți, din toate ţările locuite de români. Și ei 
s-au cunoscut mai de aproape. Și între dânșii a urmat 
un schimb de vederi. Și ei s-au apropiat, în simțţirile lor, 
unii de alții, și nu se poate ca acest fapt să nu influențeze 
activitatea lor publică și să nu aibă urmări binefăcătoa- 
re pentru neamul întreg. Studenţi, popor și inteligență 

A.D. XENOPOL 


Știința şi puterea morală sunt stâlpii fe- 
ricirii popoarelor. Puterea morală este atât 
de mândră în multe părți ale istoriei noas- 
tre, strălucește în sufletele atât de mărețe ca 
acelea ale unui Ștefan, Mihai sau Horia... 

În împreunarea amintirii trecutului cu 
năzuințele și speranțele în viitor, figura lui 
Ștefan cel Mare încetează de a fi eroul unei 
părți a țărilor locuite de români și devine 
un centru pentru toți de acelaşi neam. 

Apărând Moldova de  asupririle 
dușmanilor, el apără o parte din poporul 
nostru. El împlini aici aceea ce alți bărbaţi 
mari împliniră aiurea. Marginile politice îi 
opriră de a înrâuri de-a dreptul asupra în- 
tregului popor. Dar fiecare din ei, lucrând 
pentru o parte din același întreg, lucra pen- 
tru întregul însuşi. 

Să nu oprim, când căutăm la bărbaţii 
cei însemnați ai trecutului nostru, privirile 
noastre pe sfera în care ei au trebuit să-și 
mărginească lucrarea lor. Să nu vedem în 
ei cauze de mândrie sau de gelozie pentru 
o parte sau alta din poporul nostru, ci să-i 
privim, pe toți, ca pe un bine obştesc al nea- 
mului întreg, căci şi ei, cu toții, tot de un 
gând au fost pătrunşi: apărarea şi înălțarea 
poporului român, în sfera în care ei trăiau. 
Astăzi marginile despărțitoare au început 
a cădea și astăzi, în speranta viitorului, toți 
românii sunt datori să depună semnul de 
amintire şi de recunoștință pe mormântul 
fiecăruia din eroii lor. Ei trec chiar peste 
cercul poporului lor şi devin binele între- 
gii omeniri. 

Egumenul Arcadie Ciupercovici 


au văzut, au simţit și au înţeles cu toţii că hotare- 
le nu pot împiedeca manifestările entuziaste ale 
unui popor pentru o idee pe care a urmărit-o și 
Serbarea de la Putna. Deși despărțiți prin hotare 
politice, toți știu că sunt unul și același neam, și 
această convingere va mări puterea de rezistență 
Și îi va oţeli în lupta pentru neam, lege și ţară. 

În amintirea Serbării, stareţul Ciupercovici a ri- 
dicat în incinta mănăstirii o cruce cu trei însemnări. 

Prima este: „Cruce monumentală, zidită cu chel- 
tuiala preacuviosului arhimandrit și egumen al Sfintei 
Monastiri Putna, Arcadie Ciupercovici, cu ocaziunea ser- 
bării jubileului de 400 de ani, aranjat de Junimea Română 
în memoria eroului Ștefan cel Mare, la 15 august 1871. 
Menţionând că Serbarea a fost organizată de studenţi, el 
asumă că a fost o lucrare după voia lui Dumnezeu. 

Al doilea text este o poezie despre odihna Sfântului 
Ștefan în Împărăţia lui Dumnezeu, încheiată cu un în- 
demn al îngerilor și al sfinţilor care îl veghează: 

„Precum în cuget și sfințire, 

Uniţi-vă și-n dumnezeire'. 

Scrisoare din ianuarie 1871, care a însoțit o parte din 
darurile trimise de studenţi la Putna 













Crucea ridicată în incinta mănăstirii de către starețul 
Arcadie Cipuercovici după Serbarea din 187] 


Este o întărire a motto-ului Serbării, „Uniţi în cugete, 
uniți în Dumnezeu”, întrucât cine adună cu Dumnezeu, 
adună cu adevărat, iar cine nu adună cu Dumnezeu, 
până la urmă va risipi. 

Al treilea text este: „Împărăţia cerurilor este aseme- 
nea grăuntelui de muștar pe care, luându-l, omul l-a se- 
mănat în țarina sa (Evanghelia de la Matei, 13, 31). Prin 
acest citat al Mântuitorului lisus Hristos se arată că ceea 
ce au făcut studenţii este ca un grăunte de muștar care 
va rodi; duhul unităţii culturale, adumbrit de lucrarea 
lui Dumnezeu, va ajuta poporul român să crească unita- 
tea și identitatea românească, dar nu oricum, ci pentru 
Împărăţia lui Dumnezeu. 


Model pentru viitor 

În 15 august 1871, sub inspiraţia Serbării de la Putna, 
au avut loc manifestări aniversare și la București, Iași, 
Bârlad, Vaslui, Craiova, Blaj. 

Mai mult decât atât, în anii următori, ea a fost recep- 
tată pe plan naţional ca Prima Serbare a Românilor de 
Pretutindeni, — un act pregătitor și prevestitor al Marii 
Uniri din 1918 — și a devenit un modelpentru alte serbări. 
Astfel, participanţii din 1871 au transmis generaţiilor vi- 
itoare chemarea spre unitatea în Dumnezeu, așa cum și 
ei au primit-o, cu inimi deschide, de la Sfântul Ștefan cel 
Mare și de la alți strămoși care și-au sfințit viaţa. 

Serbarea de la Putna 


1904 

a Sfântului Ștefan cel Mare 

În 1904 au avut loc cele mai măreţe 
manifestări din epoca modernă dedicate 
Sfântului Ștefan cel Mare, ale căror vârfuri 
au fost la Putna și la București. 


Tn 2 iulie 1904 s-au împlinit 400 de ani de la trecerea 
la cele veșnice a Sfântului Ștefan cel Mare. Românii 
din provinciile din afara țării resimțeau din ce în ce mai 
intens nevoia de afirmare a identității românești și, în 
forme culturale mai ales, de unitate cu ţara mamă. În 
același timp, Regatul României își căuta modalităţi de a 
se afirma ca stat în spațiul european, resursele cele mai 
importante fiind identitatea istorică și educația. Ca și în 
1871, aniversarea din 1904 era un prilej real de manifes- 
tare a identității și a aspirațiilor: Ștefan cel Mare era o 
personalitate de necontestat, fiind capabil să unească 
în jurul lui pe românii de pretutindeni. Totodată, oferea 
un model de statut internaţional și personifica idealul 
de dezvoltare și progres, epoca sa fiind epoca de aur 
a românilor. 

Nici în 1904, Putna, locul unde Sfântul Ștefan își ale- 
sese mormântul, și Bucovina, locul cu cea mai mare den- 
sitate a populaţiei și a ctitoriilor sale, nu erau în Regatul 
României, ci în Imperiul Austro-Ungar. De aceea, aici, cei 
400 de ani aveau o semnificație în plus, iar serbarea o 
miză și mai mare. 

Studenții români de la Budapesta au luat primii 
inițiativa serbării și i-au contactat pe studenții români 
din Cernăuţi. Aceștia alcătuiesc un Comitet central exe- 
cutiv, având ca președinte pe George Tofan, și, la 1 martie 


1904, adresează un apel studenților români din toate 
centrele universitare europene: „Patru secole au trecut 
de când zidurile Mănăstirii Putna au primit trupul celui 
mai mare erou al românilor, al cărui geniu a făcut mica 
Moldovă, în decurs de o jumătate de secol, o fortăreață 
neînvinsă, de care se sfărâmau oștirile țărilor vecine. 
Din Suceava a cârmuit Ștefan cel Mare numai Moldova, 
din Putna geniul său conduce întreaga românime . 

George Tofan, „sufletul” serbării, anunţă că va avea 
loc o serbare la Putna pentru că „de la mormântul lui 
Ștefan peregrinul nu soarbe doar mângâiere sufleteas- 
că, el ia cu sine, ca un dar neprețuit, entuziasm, speranță 
și încredere în mărirea neamului său. Spiritul său este 
viu, el veghează pururi asupra noastră. Ștefan Vodă 
este, și va rămâne în veci, întruparea strălucitului ideal 
al Românismului... Douăsprezece milioane de români să- 
rută, în gând și în faptă, lespedea sub care odihnește un 
Erou. Ștefan doarme, iar un neam visează. 

Ca urmare, serbarea urma a fi „o sărbătoare generală 
și comună a tuturor românilor. Frontierele ce astăzi ne 
separă, ca niște ziduri puternice, stat de stat, vor dispă- 
rea înaintea acestei grandioase și mărețe serbări . 


Apelul studenţilor a determinat elita politică româ- 
nească din Bucovina să își asume organizarea Serbării 





Staretul Teofil Patraş Eudoziu Hurmuzachi 


lancu Flondor 


Pr. Ștefan Saghin 


de la Putna. În 9 mai, Mitropolitul Bucovinei, Vladimir 
de Repta, a găzduit în Palatul Mitropolitan o ședință 
în care a fost desemnat un Comitet de organizare a 
serbării. Președinte a fost ales Eudoxiu Hurmuzachi, 
fiul lui Gheorghe Hurmuzachi și al Eufrosinei Flondor, 
importanţa și românismul familiei sale fiind o garanţie 
pentru respectabilitatea și succesul aniversării. Și sta- 
tutul celorlalți membri ai conducerii asigura statutul 
serbării: vicepreședinți au fost aleși Eusebiu Popovici și 
Iancu Flondor, iar secretar a fost preotul Ștefan Saghin. 

Ca și în 1871, au fost publicate liste de subscripţii pen- 
tru finanțarea amenajărilor la mănăstire. 

La începutul lunii iunie a fost definitivat programul, 
care a fost publicat în presă. 

Apoi, au început lucrările de înfrumusețare la Putna. 
La gară a fost ridicat un Arc de triumf, iar un al doilea 
Arc de triumf a fost ridicat la intrarea în mănăstire; pe 
drumul spre mănăstire au fost montați stâlpi de lemn 
împodobiţi cu steaguri tricolore și cetină. 


În 3 iulie 1904, la Putna erau prezenţi 20.000 de 
români. Între ei se numărau delegaţii asociaţiilor 
studențești din București, Iași, Paris, Viena, Munchen, 
reprezentanţii Bisericii Ortodoxe Române, ai Academiei 
Române, ai Universităţilor din București și lași. Au 
lipsit reprezentanții studenţilor români din Ungaria 
(Transilvania, Banat, Crișana, Maramureș) și Rusia 
(Basarabia), venirea la Putna fiindu-le interzisă de con- 
ducerile acestor state. Ziarele importante din România, 
Bucovina și Ungaria și-au trimis corespondenți. 

Serbarea s-a desfășurat în prezența guvernatorului 
Bucovinei, prințul Konrad de Hohenlohe, conducerea 
austriacă fiind interesată să arate prin această serbare 
bunul tratament și înflorirea românilor în Bucovina. 

La venire, participanți erau întâmpinați cu pâine și 
sare și li se cânta „Imul Unirii, de Ciprian Porumbescu. 





Nicolae lorga 


Ceorge Tofan 

Mitropolitul Vladimir de Repta 


Un participant a consemnat cum se înfățișa zona 
mănăstirii: „Nu mai era mulțime. E o mare imensă de 
lume, nu în toată întinderea ogrăzii bisericești, dar pe 
toată valea Putnei. S-ar părea că nu toată Bucovina e în 
picioare, dar că tot ce e român în Bucovina e aici. 

Sfânta Liturghie a fost slujită de către Mitropolitul 
Vladimir de Repta. Apoi s-a făcut parastasul pentru 
Ștefan cel Mare, moment descris astfel de Nicolae Iorga: 
„Acum se face slujba cea mare; principele de Hohenlohe, 
guvernatorul Bucovinei, e în strana dreaptă; consu- 
lul României la Cernăuţi, Constantin Kogălniceanu, 
fiul acelui strălucitor om de stat și scriitor, Mihail 
Kogălniceanu, care a împodobit prin venirea sa serba- 
rea cealaltă, din 1871, stă în faţa sa. El poartă o uniformă 
ce nu se obișnuiește în Bucovina, uniforma sumbră a 
călărașilor Regelui Carol, pe care-l înfățișează. Privirile 
se opresc la mormânt asupra frumoasei cunune ce poar- 
tă aceste cuvinte cumpătate: Lui Ștefan cel Mare, Domn 
al Moldovei, Carol, Rege al României; 1504-1904. 

Panahida se desfășură măreaţă. În fruntea clerului, 
un bătrân cu fața tânără și cu părul și barba ca zăpada, 
Mitropolitul Vladimir de Repta al Bucovinei, rostește se- 
nin frumoasele cuvinte românește ale slujbei. 

Lauri comemorativi dăruiți 
de Regele Carol | în 1904 





E DEI SIE 


Istoria se închină eroului care, însuflețit 
de geniul nemuririi, din scânteia sa divină 
a dat nouă viaţă şi lumină unui timp întreg 
și unui întreg popor. Istoria se închină ero- 
ului acum patru secole trecut la nemurire, 
a cărui amintire o sărbătorim astăzi, ero- 
ului slăvit al vechii Moldove, al neamului 
român, al Creştinătății: Ștefan cel Mare. 

Ţara toată, şi-mpreună cu dânsa, întrea- 
ga românime sărbătoreşte amintirea lui, 
prăznuind al patrulea centenar al vieţii lui 
celei dincolo de mormânt. De la un capăt la 
altul al țării lui, pe care el cu mândrie o nu- 
mea „poarta Creştinătăţii , din înălțimile 
celor 44 de mănăstiri şi biserici ce a ridicat i | 

. a Laurii dăruiți de româncele bucovinene. 
spre lauda lui Dumnezeu pentru biruințele Inscripţie: Memoriei eroului Ştefan cel Mare 
sale, răsună tânguitor cântarea de slavă a 1504-1904. Româncele bucovinene 
clopotelor, unită cu cântarea întregii Bise- 
rici ortodoxe române, chemând sufletele 
româneşti la credință şi virtute, care putere 
de viață dă și fapte mari îndeplinește. 

Venit-am la acest mormânt ca la 
un izvor de viață şi de virtute, izvor de 
însufleţire și de îndemn spre fapte patri- 
otice și creștinești. Venit-am pentru ca, 
preamărindu-l pe el, sufletele noastre să 
le înălțăm şi să le întărim, neamul să ni-l 
cinstim şi tara ce în sânul ei păstrează acest 
preascump odor. Revarsă lumina ta asu- 
pra noastră şi asupra neamului tău întreg 
și spre faptele iubirii de țară, ale iubirii de 
neam, ale iubirii de credință, virtuți prin 
care tu strălucești, îndrepată și unește cu- 
getele noastre! 








Coroană comemorativă dăruită în 1904 
de Liga pentru Unitatea Culturală 





Laurii dăruiți de Liga pentru unitatea culturală 
a tuturor românilor. 
Inscripţii: 12 aprilie 1457 - 2 iulie 1504, 
Baia, 1467; Lipinți, 1470; Racova, 1475; Războieni, 1476, 
Cătlăbuga, 1485, Scheia, 1486; Cozmin, 1497; 
2 iulie 1904 





Laurii dăruiți de Societatea istorică română. Inscripţii: 
Stefan cel Mare și Sfânt, domnul Moldovei, 
1504-1904, bis(erica) Hârlău; bisţerica) Bădăuti, 
m-r(ea) Războieni; m-r(ea) Dobrovăt,; m-r(ea) Sf. Ilie; 
bis(erica) Huși; bis(erica) Borzești, bis(erica) vaslui, 
bis(erica) Reuseni; bis(erica) Zografos, bis(erica) lași, 
bis(erica) volovăt,; bis(erica) Baia; bis(erica) Dorohoi, 
bis(erica) Popăuti; m-r(ea) Putna; m-r(ea) Voronet; 
m-r(ea) Pătrăuți, m-r(ea) Tazlău; Bătălia de la Baia, 
bătălia Lipinti; luarea Cetății Bucuresti; bătălia Podul 
Înalt; bătălia Războieni; bătălia Codru Cozminului; 
prădarea Pocuţiei și Ardealului, tractatul cu polonii, 
ultimul sfat pe patul mortii. 
societatea istorică română, București, 
în pietoasă admirațiune viteazului apărător 
al neamului românesc și al creștinătății. 

SPIRU HAREI 


S-au împlinit 400 de ani astăzi de când 
s-a stins, în toată strălucirea gloriei sale, cel 
mai mare dintre oamenii mari care au ilus- 
trat trecutul neamului românesc. Și, dacă 
ar fi să se măsoare mărimea omului, nu 
după întinderea țării sale, ci după puterea 
de concepție, după energia și priceperea în 
execuţie, după pătrunderea genială a tai- 
nelor viitorului, ar trebui ca neîntrecutul 
nostru domn să se numere, nu numai ca cel 
mai mare român, dar şi ca unul dintre cele 
mai puternice genii ce a produs vreodată 
neamul omenesc.[...] 

Unirea țărilor surori, Ștejan cel Mare se 
silise să o facă și a luptat pentru dânsa o 
viață întreagă, vărsând șiroaie de sânge. 

Am văzut cu ochii noştri cum din două 
neînsemnate provincii s-a făcut un stat 
modern; am asistat la naşterea şi creşterea 
lui, la botezul lui de sânge; l-am văzut cres- 
când în putere şi înțelepciune, ca un tânăr 
atlet și întinzând brat de ajutor şi altora în 
nevoi; şi am lucrat şi noi, mari și mici, la 
desăvârșirea visului pe care nu i-a fost dat 
Marelui Ştefan să-l vadă împlinit. 

Fie ca această zi mare, când inimile tu- 
turor românilor bat împreună, însujlețite 
la amintirea lui Ştefan cel Mare şi Sfânt, 
să fie legătura care să ne unească pe toți în 
același gând de iubire de țară şi de sacri- 
ficiu pentru gloria și tăria ei! Acesta va fi 
adevăratul şi cel mai scump prinos pentru 
eroul de la Putna. 

Cuvântarea cea mare o ţine istoricul Dimitrie Onciul, 
născut în Bucovina, la Straja, nu departe de Putna, 
și ajuns astăzi profesor de istoria românilor la întâ- 
ia lor universitate, în București. Dimitrie Onciul va fi 
președinte al Academiei Române între 1920 și 1923. 

A urmat ceremonia oferirii coroanelor de lauri adu- 
se de participanţi. Coroanele au fost primite de către 
starețul mănăstirii, Teofil Patraș, și de Iancu Flondor. 
Ele au fost depuse lângă mormântul Sfântului Ștefan. 
Pe mormânt se afla Urna de la 1871 și cădelnița dăruită 
de Voievod mănăstirii în 1470. 

Asociaţia „Clubul român din Viena, prin președintele 
Pamfil Dan, a dăruit o medalie de aur pe care se afla, sub 
chipul Sfântului Ștefan, motto-ul din 1871: „Uniţi în cuge- 
te, uniți în Dumnezeu . 

La masă au fost pregătite două spaţii, unul de 500 
de locuri, altul de 3.000 de locuri. Aici s-au rostit mul- 
te discursuri oficiale, care au început cu exprimarea 
recunoștinţei față de Împăratul Francisc Iosif 1, care 
aprobase desfășurarea serbării, la fel ca în 1871. 

Imaginea armoniei dintre români și Imperiul 
Austro-Ungar nu a fost lăsată nezdruncinată până la 

Medalie comemorativă, 1904 


sfârșit, în două momente răzbătând realitatea con- 
fruntării continue. Primul a fost cel în care numeroși 
participanţi, având în frunte pe studenți, au mers de la 
pavilionul lor din grădină spre cel cu masa oficială, cân- 
tând cu putere „Deșteaptă-te române! . La întoarcerea în 
grădină, au cântat „Iricolorul' și „Drum bun, drum bun, 
doba bate”, generând un entuziasm uriaș. 

La ora16,s-auţinut, în grădina mănăstirii, discursurile 
studențești. Între vorbitori s-au numărat George Tofan, 
reprezentantul studenţilor bucovineni, președinții 

Calendar bisericesc, 1904 


asociaţiilor studențești „Junimea' și „Academia or- 
todoxă' din Cernăuţi, Vasile Covată, reprezentantul 
studenților macedo-români. 

Al doilea moment de răbufnire a avut loc acum și este 
descris de un elev din Suceava, Ilie Dugan: „La Putna, o 
mare de capete. Cât priveai, tot norod era. Tărani în ha- 
ine albe de sărbătoare, de prin satele de prin prejur, cât 
și din depărtare, din România. Era și mult domnărit. A 
vorbit cu mult foc și un student ardelean care, cu toa- 
te opreliștile orânduite de guvernul maghiar, s-a putut 
strecura, în haine ciobănești, prin potecile Carpaţilor 
știute numai de români, chemat de glasul de la Putna. 

Nu știu când a fost mai mult entuziasm, la serbarea 
din 1871, când Ciprian Porumbescu a cântat la vioară în- 
tregului neam românesc, sau în anul 1904, când a vorbit 
acel student ardelean?" 

Apoi Dorimedont Popovici a ţinut „Discursul istoric”, 
stârnind un mare entuziasm în mulțimea adunată, mai 
ales când a îngenuncheat și a rostit rugăciunea: 

„Etern, atotputernic, o, Creator sublim, 

Tu care ţii la dreapta pe Ștefan Erou sfânt 

Fă ca înc-odată iubita Românime 

Să fie cum a fost pe vechiul ei pământ. 

A existat și o participare de la distanţă. Românii care 
nu au putut să fie la Putna au trimis telegrame care au 
fost citite public celor de faţă. lată câteva dintre ele. 

Ziarul „Tribuna' din Arad: „Trimitem inimile noastre 
la mormântul lui Ștefan cel Mare. 

Aromânul Alexandru Mocioni din Banat: „Cu pie- 
tate și admirație asist, în sufletul meu, la Serbarea de 
la Putna, unde se întâlnesc inimile tuturor românilor 
într-un gând și-o simțire, spre glorificarea gloriosului 
voievod, Ștefan cel Mare și Sfânt. 

Gheorghe Pop de Băsești din Transilvania, cel care 
va fi președintele Adunării Naţionale de la 1 Decembrie 
1918 de la Alba Iulia: „Ne închinăm memoriei marelui 
voievod Ștefan, nebiruitului apărător al creștinismului, 
care, prin vitejia sa, a reînviat gloria străbunilor romani. 
Spiritul său să planeze asupra noastră. 

Studenţii români din Berlin: „Și noi, studenţii români 
din Berlin, luăm parte, cu inima și gândul, la înălțătoarea 
serbare a românilor din toate părțile, întru pioasă adu- 
cere aminte a preamăritului nostru voievod. Sfântă ne 
este amintirea lui, izvor de credinţă în viitor și pildă în- 
tăritoare sunt glorioasele sale fapte”. 

Din Statele Unite ale Americii, asociaţiile „Romana', 
„Carpatina' și „Clubul Român” din Cleveland, „Vulturul 
din Pittsburg și „Unirea Română din Youngstown au tri- 
mis telegrama: „Românii din America se asociază și sa- 
lută cu dragoste, împreună cu fraţii din Patrie, serbarea 
memoriei marelui Erou'. 

În Regat, sufletul amplelor manifestări aniversare 
a fost Spiru Haret, Ministru al Instrucției Publice și al 

Cultelor. Spiru Haret a fost primul român care a obținut 
doctoratul la Paris — în matematică, la Sorbona. Cu mul- 
tă dragoste pentru popor și muncă, a scris istorie prin 
prodigioasa activitate de ctitorire a sistemului public de 
învățământ din România, fiind supranumit „omul școlii . 

Cu acordul Regelui Carol I, în februarie 1904, Spiru 
Haret a dispus ca în toate școlile din țară să fie organiza- 
te ample serbări dedicate Sfântului Ștefan. Ele începeau 
cu slujba parastasului pentru voievod, pentru familia sa 
și pentru membrii Sfatului domnesc, pomelnicul fiind 
întocmit special pentru această ocazie. Urmau apoi cu- 
vântări ale profesorilor, elevilor și persoanelor publice. 
Partea finală era rezervată cântecelor și poeziilor patri- 
otice. Universitățile din București și lași participau la 
serbările organizate în aceste două orașe. 

Au fost tipărite culegeri de poezii populare, legende, 
povești, lucrări de popularizare despre Sfântul Ștefan, 
care au fost trimise la bibliotecile și la școlile din țară. 
În toate bisericile și mănăstirile din România, în 2 iulie 
și în 4 iulie au fost trase clopotele și au avut loc slujbe de 
pomenire, folosindu-se pomelnicul întocmit special. Un 
tabloul al lui Ștefan cel Mare, pictat de Costin Petrescu, 
a fost răspândit în toată țara, oamenii cinstindu-l ca pe o 
icoană. La Academia Română a avut loc o ședință festi- 
vă dedicată lui Ștefan cel Mare, la care au luat cuvântul 
Președintele Academiei, loan Kalinderu, și Nicolae Iorga. 

La București, manifestările au culminat cu o fastuoa- 
să paradă în care un cortegiu istoric a defilat înfățișând 
oastea unită a lui Ștefan cel Mare și Vlad Tepeș, în mo- 
mentul câștigării tronului Moldovei, în 1457. Schițele 
pentru costume au fost realizate de Costin Petrescu. 

Tribunele au fost amplasate în Piaţa Victoriei. Ele 
erau împodobite cu picturi, cu drapele și cu verdeață. 
Una dintre tribune a fost rezervată pentru slujba reli- 
gioasă. În interior a fost construită o copie a mormân- 
tului lui Ștefan cel Mare, iar oamenii veneau și se rugau 
aici ca la o icoană a mormântului de la Putna. Aici se 
aflau locurile pentru miniștri, pentru înalți funcționari 
ai statului și pentru profesori ai Universităţii. 

La inițiativa lui Spiru Haret, lorga a publicat o sin- 
teză a manifestărilor aniversare. În ea, citează un par- 
ticipant de la Buzău: „În România n-au fost încă serbări 
care să stârnească atâtea nobile sentimente de înviora- 
re, de admiraţie către trecutul nostru glorios'. Apoi con- 
semnează experienţa sa: „Am văzut însumi în București 
ochii umplându-se de lacrimi la trecerea alaiului istoric 
și oameni care nu se cunoșteau începură a vorbi unul că- 
tre altul pentru a-și mărturisi marea bucurie ce simțeau. 
Ofițerii și lumea ce se afla lângă dânșii porniră pe 
neașteptate în aplauze ce nu mai conteneau și cum n-am 
mai pomenit la nici o serbare de la noi. Mișcat, principele 

Desene de Costin Petrescu din Albumul cu schițe pentru corte- 
giul istoric de la 1904. Biblioteca Academiei Române 

Ferdinand salută însuși evocarea strălucitoare a trecu- 
tului ţării noastre '. 

Explicaţia uriașei serbări din 1904 și a speranţelor ei o 
vedem în două texte programatice. 

Regele Carol I va spune în 4 octombrie 1904, în cti- 
toria ștefaniană Sfântul Nicolae din lași: „Împreună 
cu întreaga suflare românească, care și-a rostit pi- 
oasa sa amintire cu o căldură de inimă într-adevăr 
mișcătoare, întâiul Rege al României, unite și de sine stă- 
tătoare, îndeplinește astăzi o sfântă datorie către mare- 
le voievod Ștefan, aducându-i prinosul recunoștinţei și 
venerațiunii sale nemărginite. Facă Cerul ca iubirea sa 
de ţară și de neam să ne însuflețească pe toţi în toate 
actele noastre și ca virtuțile lui să strălucească de-a pu- 
rurea în ochii urmașilor Mei ca o sfântă pildă de urmat. 

Iar Iorga, în prefața cărții „Istoria lui Ștefan cel Mare 
povestită neamului românesc", scrie: „candela aprinsă 
deasupra mormântului său s-a stins uneori, în zile rele. 
Dar amintirea sa a luminat totdeauna în marea biseri- 
că a conștiinței neamului. Uneori mai tare, alteori mai 
slab, dar nici un vânt năprasnic n-a putut-o stinge. Și as- 
tăzi ea se înalță puternică, în marea flacără de mândrie 
și recunoștință ce pornește din toate inimile noastre la 
pomenirea celor patru sute de ani de la moartea puterni- 
cului împărat senin al românimii . 

Prima Serbare de la Putna 


desfășurată după Marea Unirea pi 
purtat pecetea anilor dificili de 
după marea reuşită a românilor. 


0 politică din 1918 nu a adus în mod automat 
unitatea sufletească și nici siguranţa trăiniciei 
unirii. Cei care au fost conștienți că Marea Unire a fost 
un dar de la Dumnezeu și o încununare a multor jert- 
fe de veacuri erau preocupaţi cum să continue edifica- 
rea unității. Arma principală era văzută în continuare 
a fi cultura. Așa cum, în Apelul către tinerele române 
din 1871, acestea au fost îndemnate să scrie pe flamuri 
o propoziție despre importanţa culturii, în 1927, într-un 
raport de activitate al Societăţii academice „Junimea” 
din Cernăuţi, se arăta că tot cultura va fi fundamentală 

Laurii comemorativi așezați de Societatea 
„Arboroasa' pe mormântul lui Ștefan cel Mare 
la Serbarea din 1926 


în viitor: „Pământul ţării românești, întregit prin mari 
jertfe, trebuie apărat. Arma noastră este cultura. Tăria 
hotarelor depinde de tăria sufletelor care le apără. 


În 1921 s-au împlinit 50 de ani de la Serbare de la 
Putna din 1871, al cărei răsunet era viu în conștiința ro- 
mânilor din Bucovina. Însă, în acel an, atât de aproape 

Comitetul de conducere al Cercului Studenţesc „Arboroasa' din Cernăuţi, organizatorii Serbării din 1926. De la stânga la dreapta: Vasile 
Cojocaru, Olaru, Pintea Chirilă —viitor preot, Artemizia Șindilaru Bondoc, Constantin Popescu, leodosie Popescu - teolog, Olga Toateș 


Iftineli, Filip Popescu, llie Vasila - viitor preot, Cătană Mamicu - teolog 


de sfârșitul Primului Război Mondial și de Marea Unire, 
organizațiile studențești din Cernăuţi erau într-o trans- 
formare, o reconfigurare a rolului lor în România Mare, 
și nu au avut puterea de a se concentra pe aniversare. În 
anii care au urmat, ele au intrat într-un conflict pe teme- 
le posibilei uniri într-o singură asociaţie și a întâietățţii. 


În 1926, organizaţia Cercul studenţesc „Arboroasa” a 
decis să sărbătorească Serbarea din 1871 la Mănăstirea 
Putna. Președintele asociației era Teodosie Popescu, 
originar din Dâmboviţa, fost voluntar în lupta de la 
Mărășești, student la Teologie la Cernăuţi. 

Arboroasa a lansat un Apel public în care anunţă ser- 
barea și invită la o participare largă, naţională: 

„Acum o jumătate de veac o mână de studenți, în 
frunte cu Eminescu, Slavici și alții, au chemat toți bunii 
români la o mare sărbătoare de înfrățire la Mănăstirea 
Putna. Era cea dintâi chemare la o sărbătoare a româ- 
nilor de pretutindeni. Adânc trebuie să se fi mișcat su- 
fletul părinţilor noștri de au venit, mic și mare, cu miile, 
din toate ţinuturile românești. Și acolo, la mormântul 
lui Ștefan cel Mare, au îngenuncheat cu toţii, și-au adus 
aminte că sunt fraţi de aceeași lege și limbă și, în clipa 
când își închinau sufletele marelui Voievod, un gând pu- 
ternic i-a străfulgerat pe toți: gândul de a rămâne de-a 
pururea uniţi în cugetele și simţirea lor. [...] În amintirea 
celei dintâi serbări a românilor de pretutindeni și a ce- 
lui dintâi congres studențesc, chemăm pe toţi bunii ro- 
mâni, din toate unghiurile țării, să vină la Putna, în ziua 
de 8 august. 

A fost făcut și anunţul că la serbare va fi ridicat în 
curtea mănăstirii „un bust al marelui nostru poet, Mihai 
Eminescu, care a fost sufletul acelei serbări. 

Pusă iniţial sub președinția lui lacob Negruzzi, pe 
atunci președintele Academiei Române, patroana serbă- 
rii va fi Principesa Ileana, fiica cea mai mică a familiei 
regale, deopotrivă activă în rândul tinerilor și cu adânci 
sentimente patriotice și de credinţă. 

Luptele politicianiste la nivelul Bucovinei și al ţării 
au făcut ca serbarea să nu fie mediatizată de unele 
publicaţii regionale sau naționale; aceasta și lipsa de con- 
lucrare la nivelul asociaţiilor studențești din Cernăuţi 
au împiedicat atingerea doritei anverguri naționale. 

În 4 august a fost publicat programul Serbării. 


Studenţii organizatori au venit la mănăstire cu câ- 
teva zile înainte, pentru pregătirile de la fața locului. 


Maica Alexandra, 1991. Principesa lleana a intrat 
în viata monahală în 1961 și s-a călugărit în 1967, 
primind numele Alexandra. A înființat prima mă- 
Năstire ortodoxă de maici, de limbă engleză, din 
Statele Unite al Americii 

Principesa Ileana, sub patronajul căreia s-a desfășurat 
Serbarea de la Putna din 1926 





Au fost ajutaţi foarte mult de directorul școlii, Ilarion 
Firescu, cu profesorii, și de preotul paroh din sat, Leon 
Abageriu, organizator al multor activităţi patriotice lo- 
cale, care i-a mobilizat pe tinerii din comună. 


În 8 august, la serbare au fost 5.000-6.000 de partici- 
panți. Guvernul a fost reprezentat de Nichifor Crainic, 
secretar general la Ministerul Cultelor și Artelor. 

Principesa Ileana a fost întâmpina la gară de mem- 
brii Comitetul de organizare și, în drumul pe jos până 
la mănăstire, a primit onorul societăților arcășești din 
localitățile din zonă. 

La intrarea în mănăstire, Principesa Ileana a fost 
întâmpinată de către Mitropolitul Bucovinei, Nectarie 
Cotlarciuc, și de obște, în frunte cu starețul Grigorie 
Volcinschi. Principesa a depus o frumoasă coroană de 
flori pe mormântul Sfântului Ștefan. 

A urmat slujba parastasului, menit, pe lângă ier- 
tarea sufletelor celor pomeniţi, să exprime unitatea 
strămoșilor românilor și recunoștința pentru lupta lor 
pentru idealul unităţii, indiferent de spaţiul și de timpul 
în care au trăit — au fost pomeniţi Ștefan cel Mare, Mihai 
Viteazul și Mihai Eminescu. 


La ora 16, a avut loc principalul moment al serbării: 
ceremonia de inaugurare a bustului lui Mihai Eminescu. 
Fondurile pentru realizarea bustului și a postamentului 
au fost strânse prin colectă publică, fiind folosite liste de 
subscripţii, în care s-au înscris în special universitățile, 
asociaţiile culturale din ţară și ministerele. 

Ceremonia a fost deschisă de 1.000 de buciumași, 
membri ai societăților arcășești. A urmat cântarea 
executată de o fanfară militară, pe fundalul căreia 
Principesa Ileana a luat drapelul tricolor cu care era 
acoperit bustul lui Eminescu. În continuare, numeroși 
vorbitori au susținut discursuri, seria acestora fiind în- 
cheiată de către Teodosie Popescu. 

Mitropolitul Nectarie Cotlarciuc 


A urmat un program de cântece, interpretate de coru- 
rile elevilor și ale sătenilor din Putna, conduse de preo- 
tul Leon Abageriu, de Corul mitropolitan din Cernăuţi și 
de Corul Cercului studențesc Arboroasa. 

După defilarea societăţilor arcășești, partea oficială 
a serbării a fost încheiată. 





Inaugurarea bustului lui Mihai Eminescu, realizat de Oscar Han 

În istoria Serbărilor de la Putna, cea din 
1957 a fost cea mai restrânsă, ca urmare a 
represiunii identităţii istorice şi religioase a 
românilor de către regimul comunist. 


[Di aniversare legate de întemeierea mănăsti- 
rii și de Sfântul Ștefan cel Mare nu au putut fi 
trecute cu vederea nici în perioada comunistă. Însă ceea 
ce nu se putea interzice cu totul a fost prezentat trun- 
chiat. Astfel, Sfântului Ștefan i-a fost obliterată dimen- 
siunea spirituală, lupta pentru creștinătate, punându-se 
în evidenţă doar vitejia personală și lupta pentru apăra- 
rea ţării. 

În 1954, printr-un Decret al guvernului Republicii 
Populare Române s-a decis ca aniversarea a 450 de 
ani de la trecerea la cele veșnice a domnitorului să se 
desfășoare în întreaga ţară la data de 2 iulie 1954, însă 
fără o implicare a Bisericii Ortodoxe Române. 

În cadrul aniversării de stat, distorsionarea istoriei a 
fost atât de mare, încât în ședința comemorativă din 2 
iulie 1954 s-a spus că „politica de prietenie a Moldovei cu 
Rusia a reprezentat factorul extern de seamă, care a stat 
la baza victoriilor Moldovei, în a doua jumătate a secolu- 
lui al XV-lea”. 


Biserica a dorit ca între primele canonizări procla- 
mate de către Sfântul Sinod în anii 50 să fie și cea a 
Sfântului Ștefan. În 1954, în revista oficială a Patriarhiei 
Române, un grup de teologi a semnat articolul „Ștefan 
cel Mare. Binecredincios domn și apărător al dreptei 
credințe. Cu prilejul împlinirii a 450 de ani de la moartea 
lui”. După ce prezintă viața de sfințenie a voievodului 
și receptarea ei de către popor, se spune: „Socotim că 
Mitropolia Moldovei și Sucevei ar împlini o faptă bine- 
plăcută lui Dumnezeu și ar răspunde și simţămintelor 
de evlavie ale credincioșilor săi dacă ar rândui prăznui- 
rea în rândul sfinţilor a lui Ștefan cel Mare”. Aceasta nu 
s-a putut realiza din cauza factorilor politici. 

Nici la Mănăstirea Putna, regimul comunist nu a în- 
găduit o aniversare publică. Obștea călugărilor, condusă 
de starețul Demostene Tebeica, a slujit în 2 iulie 1954 pa- 
rastasul pentru voievod. 

Nici măcar Mitropolitul Moldovei, Sebastian Rusan, 
nu a fost lăsat să participe, el fiind oprit din drum, la 
Rădăuți, de către autorităţile militare, sub pretextul că 
nu se poate intra în Putna, din cauza statutului de zonă 
de graniţă. 





Staretul Dosoftei Murariu, 
15 august 1956 


Mitropolitul Sebastian Rusan 


În perioada regimului comunist, la mănăstire vor 
avea loc, totuși, două serbări: în 1957 și în 1966. 

Serbarea din 1957 a fost menită să aniverseze 500 
de ani de la urcarea pe tronul Moldovei a lui Ștefan cel 
Mare, urmând a se desfășura în 12 aprilie 1957. 

Și în cazul acestei serbări, studenții și mănăstirea au 
încercat să colaboreze pentru buna desfășurare a mani- 
festărilor aniversare. 

La Putna, în 1956 începuse o reorganizare a mănăs- 
tirii, dispusă de Mitropolitul Sebastian Rusan, care se 
înfăptuia sub stăreția părintelui Dosoftei Murariu, un 
profund teolog și un stareț plin de râvnă pentru binele 
oamenilor. El a trimis mai multe memorii decidenților 
politici, prezentând apropiata aniversare și faptul că 
„Vor fi, desigur, serbări de proporții mari, va participa 
lume aleasă din toate părțile, cum nu a fost demult. 

La lași, câțiva studenți au proiectat o serie de ma- 
nifestări. Conducătorii grupului de acțiune au fost 
Alexandru Zub, Aurelian I. Popescu, Mihalache Brundiu 
și Dumitru Vacariu, studenți la Facultatea de Filologie- 
Istorie. În octombrie 1956, au vizitat Putna. 

În tabăra studenţească de iarnă, de la Predeal, cei pa- 
tru colegi au alcătuit un program al serbării. Mihalache 


Brundiu a propus ca sărbătorirea să nu rămână doar în 
rândul studenţilor de la Iași, ci să aibă caracter național, 
prin participarea delegațiilor studenţilor din București 
și Cluj. 

Inițiativa și programul au fost prezentate rectorului 
Universităţii din lași și decanului Facultăţii de Istorie 
și manifestarea a fost inclusă în programul oficial al 
Uniunii Asociaţiilor Studențești, președinte pe Centrul 
universitar lași fiind Aurelian I. Popescu. Acesta a fost 
„sufletul” serbării, iar Alexandru Zub „creierul” ei. 

În această perioadă, regimul comunist a declanșat o 
represiune împotriva celor despre care considera că ar 
putea urma în România modelul revoltei anticomuniste 
din Ungaria anului 1956. 

Securitatea i-a supravegheat pe organizatori și, pen- 
tru a diminua pericolul pentru regim, a fost împiedica- 
tă atingerea anvergurii pe care studenții o doreau pen- 
tru serbare. 

Astfel, lucruri obișnuite au fost interzise și incrimi- 
nate: când studenții au realizat o hartă a Moldovei din 
vremea Sfântului Ștefan, a fost interzisă expunerea ei 
la intrarea în Universitate, fiind considerată subversivă. 

În 12-13 aprilie, la Universitatea din Iași a avut loc o 
aniversare constând într-o manifestare științifică, la 
care au participat și studenți din București și din Cluj. 

Pe 12 aprilie 1957, este săvârșită la Putna o slujbă de 
pomenire a domnitorului de către obște, orice eveni- 
ment public fiind interzis de către autorități. 

În ziua de 14 aprilie, era prevăzut un mare pelerinaj 
studenţesc la Putna, dar Securitatea a limitat numărul 
participanților, limitând posibilitatea transportului cu 
trenul, și a anulat programul artistic pe care Ansamblul 
studențesc ieșean urma să-l susțină în comună. 

Vizita s-a desfășurat în tăcere. Dumitru Vacariu 
povestește: „Când am ajuns la Putna, câţiva preoţi ne-au 
comunicat că toate pădurile din jur sunt înţesate cu 

soldaţi înarmaţi. Niciun cadru didactic și niciun stu- 
dent, atât din Iași, cât și din alte centre universitare, nu 
au avut voie să vorbească în public. Tribunele și plat- 
formele pentru vorbitori și pentru programe artistice, 
prevăzute de noi iniţial, lipseau cu desăvârșire. Până și 
vizitarea mormântului marelui voievod a fost făcută în 
mare grabă. Paznicii noștri au răsuflat ușurați când toți 
participanţii au fost anunțați că trenul, care ne adusese 
acolo, este gata de plecare”. 


În iulie 1958, Tribunalul Militar îi condamnă la închi- 
soare pe cei patru inițiatori. Pedepsele au fost: Aurelian 
I. Popescu -— 10 ani, Alexandru Zub — 10 ani, Dumitru 
Vacariu - 8 ani și Mihalache Brudiu - 8 ani „pentru de- 
lictul de uneltire contra ordinii sociale” și „ură împotriva 
minorităților naţionale din R.P.R., precum și împotri- 
va URSS. 

Vizita la Putna din 1956 era catalogată, în documen- 
tele procesului intentat inițiatorilor, astfel: „În timpul 
unei excursii la Mănăstirea Putna, apreciind posibili- 
tatea extinderii contrarevoluției din Ungaria și în ţara 
noastră, au hotărât să folosească prilejul oferit de sărbă- 
torirea a 500 de ani de la înscăunarea lui Ștefan cel Mare 
pe tronul Moldovei pentru ca, prin imprimarea unui ca- 
racter profund șovin, să incite spiritele studenților și în 
general ale participanților la această sărbătoare și astfel 
să o transforme într-o acțiune antistatală'. 

Represiunea l-a vizat și pe părintele stareț Dosoftei 
Murariu, care a fost mutat din mănăstire, iar ulterior a 
fost închis, ca deținut politic. 

Se dovedea, încă o dată, că, așa cum spunea Dan 
Hăulică, drumul spre Putna este „un itinerar către sinele 
culturii noastre și către sinele ființei românești, semă- 
nat uneori cu sacrificii . 





Alexandru Zub 


Dumitru Vacariu 


Aurelian |. Popescu Mihalache Brudiu 

Prima şi ultima serbare 
oficială cu un caracter 
naţional organizată la 
Putna în timpul regimului 
comunist. 


| mijlocul anilor '60, regimul comunist a manifes- 
tat o deschidere, în comparație cu perioada depână 
atunci. Aniversarea a 500 de ani de la începerea zidirii 
Mănăstirii Putna în 10 iulie 1466, înscrisă și în lista aniver- 
sărilor UNESCO, a putut fi celebrată în spaţiul public, fără 
însă a putea cuprinde în ea, simultan, aspectul naţional și 
pe cel religios. Ca urmare, prima și ultima serbare oficială 
națională organizată la Putna în timpul regimului comu- 
nist a avut două componente, una religioasă și una secula- 
Tă, care s-au desfășurat la o săpămână distanţă. 

În 1966, au fost organizate numeroase expoziţii dedi- 
cate epocii ștefaniene, între ele cea mai importantă fiind 
la Suceava, Academia a ţinut o ședință festivă, iar în zi- 
are au apărut foarte multe materiale pe tema lui Ștefan 
cel Mare, văzut însă doar ca om de stat. 

Serbarea religioasă a avut loc duminică, 3 iulie 1966. 
Au participat reprezentanţi de la toate mănăstirile 
din Moldova. La biserică s-a făcut slujba de pomenire 
a lui Ștefan cel Mare, condusă de Mitropolitul Iustin 
Moisescu, cu participarea a mulți clerici, călugări și 

Mitropolitul lustin Moisescu și starețul 
Gherasim Cucoșel, 3 iulie 1966 


credincioși din întreaga ţară. La sfârșit, mitropolitul 
a ţinut un cuvânt despre personalitatea și despre epo- 
ca lui Ștefan cel Mare. El a vorbit despre personalita- 
tea integrală a Sfântului Ștefan cel Mare: conducător 
militar de excepţie, apărător al ţării moștenite de la 
strămoși în fața diferitelor state, ocrotitor al culturii și 
artei, apărător al creștinătății, cel care a oprit înaintarea 
Imperiului Otoman înspre centrul Europei, îndemnând 
pe cei prezenți în incinta mănăstirii să fie vrednici de 
moștenirea slăvitului voievod. 

Simpozionul din 10 iulie 1966 


Al doilea moment a fost în 10 iulie 1966. Au participat 
zeci de mii de oameni, de data aceasta serbarea fiind me- 
diatizată în toată presa. Autobuze ale ONT cu turiști din 
regiune și din ţară și camioane cu formaţii artistice s-au 
îndreptat spre Putna. 

Pe platoul din fața mănăstirii s-a organizat o adunare 
populară la care au fost prezenţi reprezentanți ai condu- 
cerii politice sucevene, conducătorii Comitetului de Stat 
pentru Cultură și Artă și ai Departamentului Cultelor. 
Biserica a fost reprezentată de către Mitropolitul 
Iustin Moisescu. 

Adunarea s-a încheiat printr-un simpozion, în ca- 
drul căruia a fost evocată personalitatea lui Ștefan cel 
Mare. Cei care au luat cuvântul au fost: Platon Pardău, 
președintele Comitetului Regional pentru Cultură și 
Artă; Alexandru Vasilescu, prorectorul Institutului 
Pedagogic din Suceava; Grigore Foit, cercetător științific. 
După Simpozion, reprezentanții statului au vizitat bise- 
rica și muzeul. La masa festivă a participat un grup de 
scriitori și studenți, printre care și Geo Bogza. 














În fata portii mănăstirii, 10 iulie 1966 


După-amiaza, la poalele Dealului Crucii, s-a 
desfășurat un spectacol folcloric, susținut de peste 1.500 
de artiști amatori din comunele Marginea, laslovăţ, 
Frătăuţii Noi, Rădăuţi și Siret. A interpretat cântece 
patriotice și Corul sătenilor din Putna. Seara, pe cul- 
mea Dealului Crucii, au fost aprinse cinci focuri uriașe, 
simbolizând cei 500 de ani de la întemeierea mănăstirii. 
Televiziunea și Studioul „Al. Sahia' au făcut filmări. 

Serbarea din 1966 a fost singura serbare oficială 
desfășurată la Putna în perioada comunistă, din cauza 
încheierii perioadei de deschidere, la începutul anilor "70. 

Ca urmare, aniversarea a 100 de ani de la Serbarea 
din 1871, pe care starețul Gherasim Cucoșel a dorit să 
o marcheze printr-o serbare, a fost interzisă complet, 
deși era dorită de mulţi oameni. În vederea pregătirii ei, 
Înaltpreasfinţitul Pimen Zainea, pe atunci ghid la Putna, 
a încercat în 1970 să meargă la Viena pentru documenta- 
re. Chiar și un mic grup de elevi din Eforie Sud pentru 
care o elevă, Carmen Dobrescu, a solicitat găzduire, a 
trebuit să fie refuzat, invocându-se lucrări de refacere... 




















Formatiile corale reunite din zona Rădăuți 
și dansatorii din Frătăuţi, 10 iulie 1966 

leromonah lachint Unciuleac, stareţ arhimanarit 
Gherasim Cucoșel, ieromonah Pimen Zainea 








Cererea, din 1970, a protosinghelului Pimen Zainea, în 
vederea cercetării arhivelor vieneze, pentru informaţii 
despre Serbarea din 187] 


























Serbarea câmpenească, 
10 iulie 1966 

1996 


125 de ani de la Serbarea de la Putna, 1871 





Împlinirea a 125 de ani de la Serbarea de la Putna din 1871 
a fost marcată de către organizatorii Colocviului Naţional 
Studenţesc „Mihai Eminescu', ediţia a XXII-a, în ziua 


hramului mănăstirii, 15 august. 


rganizatori au fost profesorul Dumitru Irimia 
de la Universitatea din Iași, alături de profesori 
de la Universitățile din Timișoara și din Suceava, de pro- 
fesori de la Botoșani și Alba Iulia și de studenți ieșeni. 
Participanţii au adus o urnă de argint purtând 
inscripția: „Numai poetul / Ca paseri ce zboară / Deaspura 
valurilor / Trece peste nemărginire timpului... Colocviul 
Naţional Studenţesc „Mihai Eminescu , lași-Putna 1996. 
Studenţii prezenţi au depus coroane de stejar la bus- 
tul lui Eminescu din incinta mănăstirii și la mormântul 
Sfântului Ștefan cel Mare. 





În timpul Sfintei Liturghii, Preafericitul Părinte 
Patriarh Daniel, pe atunci Mitropolit al Moldovei 
și Bucovinei, și Înaltpreasfinţitul Părinte Pimen, 
Arhiepiscopul Sucevei și Rădăuților, au sfinţit urna adu- 
să de studenți. 

În această urnă s-a pus pământul adus de la mormin- 
tele principalilor participanţi la serbarea din 1871, de la 
mormintele lui Lucian Blaga și Alexei Mateevici, Aron 
Pumnul și Eudoxiu Hurmuzachi, de la Soroca și Zaim, de 
la Blaj și Alba Iulia. Apoi, noua urnă și cea de la 1871 au 
fost așezate pe mormântul Sfântului Ștefan cel Mare. 





Urna în timpul Sfintei Liturghii, 15 august 1996 


Urnele din 1871 și 1996 pe mormântul Sfântului Ștefan cel Mare 

Marea Sărbătoare „Ștefan — 500' a 
fost marcată de marele pelerinaj al 
studenţilor de la Cetatea Sucevei 

la Mănăstirea Putna. 




















ps Varsanufie Prahoveanul și preoții slujitori de la Biserica 
studenților, Piata Universităţii — București 








Pr. Arhim. Luca Diaconu și grupul LICOR Botoșani, 
Mânăstirea Popăuţi — Botoșani 











Pr. Răzvan Tismonariu și grupul ASCOR Craiova. 
Catedrala Mitropolitană - Craiova 


entru Mănăstirea Putna, cele mai importante 

momente aniversare de după căderea comunis- 
mului și până în prezent au fost canonizarea Sfântului 
Ștefan în 1992, Serbarea din 2004 — 500 de ani de la tre- 
cerea în veșnicie a Măriei Sale și împlinirea a 550 de ani 
de la punerea pietrei de temelie de către Sfântul Ștefan, 
în 2016. 

Canonizarea Slăvitului Voievod în 1992 a reprezentat 
o consfințire a evlaviei pe care poporul a avut-o perma- 
nent faţă de Ștefan cel Mare. La 2 iulie 1992, la Putna a 
avut loc proclamarea canonizării hotărâte pe 20 iunie 
1992 de către Sfântul Sinod al Bisericii Ortodoxe Române. 

Au slujit 17 arhierei, în frunte cu Părintele Patriarh 
Teoctist. Cu acest prilej a fost adusă de la Istanbul sa- 
bia Sfântului Voievod Ștefan cel Mare, iar o delegaţie de 
părinţi de la Mănăstirea Xiropotamu a adus spre închi- 
nare câteva părticele din Sfânta Cruce a Domnului. 

În actul de canonizare, Părintele Patriarh Teoctist, 
împreună cu toţi membrii Sfântului Sinod, proclamau: 
„privind viețuirea jertfelnică pentru credință și neam a 
dreptcredinciosului voievod, hotărâm ca de acum îna- 
inte și până la sfârșitul veacurilor, voievodul Ștefan cel 
Mare al Moldovei să fie pomenit laolaltă cu bărbaţii cei 
cuvioși și sfinți ai Bisericii”. Din iulie 2004, Sfântul Sinod 
va folosi numirea Sfântul Voievod Ștefan cel Mare. 

Serbarea din 2 iulie 2004 a fost prilejuită de împlinirea 
a 500 de ani de la adormirea Sfântului Ștefan cel Mare. 
În chip de recunoștință, obștea a dorit ca în această zi 
mănăstirea să fie aflată în strai înnoit, de sărbătoare. 
Pentru aceasta, încă din anul 2001 s-a hotărât începerea 
mai multor lucrări pregătitoare: pictarea bisericii voievo- 
dale, restaurarea catapetesmei, reorganizarea muzeului, 
lucrări de întreținere la biserică, paraclis și incintă, pro- 
curarea obiectelor liturgice necesare unei mari sărbători, 
editarea unor volume închinate lui Ștefan cel Mare. 

Cu sprijinul profesorilor Ștefan S. Gorovei și Maria 
Magdalena Szekely de la Universitatea din Iași, la mănăs- 
tire a fost înfiinţat Centrul de Cercetare și Documentare 
„Ștefan cel Mare”, care are două direcţii principale de 
studiu: istoria lui Ștefan cel Mare și istoria Mănăstirii 
Putna. Prin Centru, au fost organizate numeroase coloc- 
vii științifice, s-au tipărit multe publicaţii științifice și, 

pe lângă cercetători din diferite universităţi și institute 
din ţară și străinătate, au fost cooptați în activitatea de 
cercetare și vieţuitori ai mănăstirii. 

Anul ștefanian 2004 a fost cel mai bogat din punctul 
de vedere al activităţilor. Între 6-15 mai, pe Dealul Crucii 
s-a înscris, cu puieţi de brad, numele „ȘTEFAN”. În peri- 
oada 14-26 iunie 2004, pe vârful acestuia este montată o 
cruce metalică de 28 de metri înălțime, înlocuind vechea 
cruce. Pe aceasta a fost montată antena de emisie care 
va prelua transmisiile postului de radio Trinitas (94,8 
FM - staţia de la Putna). În 27 iunie, Înaltpreasfinţitul 
Pimen a resfințit catapeteasma, Sfântul Altar, obiectele 
liturgice comandate special pentru slujba de la 2 iulie, în- 
tre ele fiind și icoana Adormirii Sfântului Ștefan. 

O mare bucurie a pregătirilor pentru serbare a fost 
aducerea înapoi la mănăstire a unor odoare care fuse- 
seră înstrăinate în timpul regimului comunist și care se 
aflau la Muzeul Naţional de Artă și la Muzeul Naţional 
de Istorie. Între ele au fost și obiecte dăruite direct mă- 
năstirii de Ștefan cel Mare: opt icoane, cădelnița din 1470, 
Tetraevanghelul din 1473, broderia Înălțarea Domnului 
din 1484, ripida din 1497 și crucea de mână din 1503. 

Ziua de2 iulie este ziua Marii Sărbători - 500 de ani de 
la trecerea la cele veșnice a Sfântului Voievod Ștefan cel 
Mare. Ca o recunoaștere a rodniciei jertfei sale pentru 


ai eta ac Apă Am ie e CR, 
Daca îi 324 > ] 





5 SERBĂRILE DE LA PUTNA 





Biserică, 36 dintre membrii Sfântul Sinod al Bisericii 
Ortodoxe Române participă la slujba Sfintei Liturghii, 
cinstindu-l pe cel care nu a avut odihnă întru apărarea 
credinţei. Ierarhi, preoţi și diaconi — cu toți au fost 154 de 
slujitori la Sfântul Altar. 


Marea Sărbătoare a fost marcată de pelerinajul unui 
grup de circa 600 de studenţi, realizat de Asociaţia 
Studenţilor Creștini Ortodocși Români și de Liga 
Tinerilor Creștini Ortodocși Români. 

Din partea studenților, principalul organizator a fost 
ASCOR București, președinte fiind studentul Adrian 
Vatamanu, iar preot îndrumător fiind părintele Vasile 
Gavrilă. Din partea mănăstirii, alături de părintele stareț, 
arhimandritul Melchisedec Velnic, un mare sprijin l-a 
acordat părintele Ionel Maloș, protopop de Rădăuţi. 

În săptămânile dinaintea pelerinajului, delegaţiile au 
luat pământ dintr-un loc simbolic al regiunii din care 
făceau fiecare parte. În București, pământul a fost luat 
din Piaţa Universităţii, de la crucile ridicate acolo întru 
pomenirea eroilor uciși în Revoluţia din decembrie 1989. 

Pelerinajul a început pe 29 iunie, cu Sfânta Liturghie 
de sărbătoarea Sfinților Apostoli, la Cetatea de Scaun 
a Sucevei. Studenţii au plecat pe jos, purtând icoana 
Adormirii Sfântului Ștefan, spre Putna. 





A pelerinaj mi-a schimbat viata. A fost 
pentru mine un prilej de împăcare cu Dum- 
nezeu, împăcare la care Sfântul Ștefan și-a adus o 
contribuție deosebită. A fost după o perioadă grea 
de luptă cu Dumnezeu în faţa unor mari încercări. 
Cu puţin timp înainte de a merge în acest pelerinaj, 
voiam să les din Ortodoxie; nu mai credeam în pute- 
rea ei de a învia din morți; nu mai găseam în Biserica 
Ortodoxă înviere pentru mine. Și nu m-am rugat eu 
Sfântului Ștefan; el a venit câtre mine cu dragoste și 
cu putere multă. Mi-a dat viață și mi-a dat curaj. M-a 
vindecat, și nu m-a certat. M-a pus din nou pe cale. 

Afară ploua sau era arșiță; mersesem 20-25 de ki- 
lometri pe jos, dar noi, cu inima „doldora de fericire“ 
cântam: „Deșteaptă-te, române!" sau „Când a fost să 
moară Ștefan, sau „Cântă cucu, bată-l vina, de răsu- 
na Bucovina'. Ne cânta sufletul. Evenimentul la care 
am fost onorați să participăm - pentru mine a fost un 
dar extraordinar de la Dumnezeu și o cinste nemaipo- 
menită — nu ne lăsa să fim nici obosiţi, deși eram, nici 
supăraţi sau mofturoși. Eram într-o bucurie neumbri- 
tă. Când am plecat de acasă, eu nu știam nici imnul 
național. Și ce cântece patriotice are neamul nostru! 
Câtă încărcătură spirituală și culturală au! Câtă viaţă! 

Când cântam: 

„„. ȘI poporu-n hohot plânge: 

Cui ne lași pe noi, stăpâne? 

Eu vă las în grija mare 

A lui Dumnezeu Cel Sfânt... 
cuvintele acestea deveneau realitate. Și strigătul că- 
tre voievod, dar și răspunsul lui. 

Am plecat de acasă nu numai după îndrăznețe 
lupte cu Dumnezeu și după adânci și încâlcite căderi 
și patimi. Am plecat de acasă total insensibilă la duh, 
fără legătură cu viata duhovnicească, cu teama că voi 
rămâne pe lângă eveniment, că nu voi înțelege nimic. 

Pelerinajul acesta m-a scos cu totul din situația 
omului „normal, „integrat în societate. Și m-a intro- 

dus într-o cu totul altă realitate, într-o realitate du- 
hovnicească. M-a introdus în voia lui Dumnezeu. M-a 
scos din interminabilele planificări, strategii, evalu- 
ări, decizii care se extinseseră nebunește de la sfera 
profesională la cea personală. Am învăţat despre ce 
înseamnă să fii în voia lui Dumnezeu, să te lași în 
voia lui Dumnezeu. Să nu planifici! Să nu evaluezi! 
Ce revărsare de har! Câtă pace! 

Nu mă mai gândeam niciun moment că am de 
mers vreo 80 de kilometri pe jos. Mă gândeam de 
fiecare dată că am de făcut numai un pas șinu mă 
gândeam deloc la următorul. Și ne-a purtat Sfântul 
Ștefan; și când ieși cu Stefan cel Mare la luptă... Dacă 
nu ar fi fost Dumnezeu cu noi, nu am fi rezistat. Eram 
în prezenta vie a lui Dumnezeu, Care ne acoperea și 
ne întărea; eram cu Sfântul Ștefan. Nu credeam că 
atunci când ești în voia lui Dumnezeu îţi este atât de 
bine. Până acum mi se părea nesigur. Acum temerile 
mi se spulberaseră. Le luaseră locul pacea, încrede- 
rea și bucuria prezentei lui Dumnezeu. 

Un alt aspect deosebit a fost cel al înfrățirii. Deși 
eram vreo 500 de oameni din toate colțurile țării, 
dintre care cei mai mulți ne vedeam pentru prima 
dată, noi nu ne simţeam strâini. Parcă ne cunoșteam 
dintotdeauna. Eram împreună, eram în comuniune. 

Sunt convinsă că fiecare a trâit altfel acesti eve- 
niment și că sunt multe lucruri pe care nu le-am 
înțeles încă. 

Îi multumesc lui Dumnezeu că ne-a dăruit ase- 
menea daruri, asemenea șansă; pentru că ne-a dă- 
ruit un asemenea sfânt și pentru că și-a făcut milă și 
EU MAINE SIR e Mel SCOS Ele ela cele ale mele! 
mele. Şi mă rog să țină mănăstirea Putna pentru 
ca să mai trăim și noi; să ţină Biserica Lui și poporul 
acesta, să ne păzească de vrăjmașii cei din afară și de 
cei dinăuntru pentru rugăciunile Voievodului nostru! 


M.F., București 

Mitropolitul Chenadios de Sassima, Patriarhul Teoctist, 
Arhiepiscopul Pimen al Sucevei și Rădăuților, Mitropolitul Sava al 
Poloniei, Mitropolitul Daniel al Moldovei și Bucovinei, 

Sfânta Liturghie, Mănăstirea Putna, 2 iulie 2004 


În primele ore ale pelerinajului, avea să treacă la cele 
veșnice părintele Ionel Maloș. La Sfânta Liturghie, pele- 
rinii îi ascultaseră glasul cum răsuna, cald și răzbătător, 
peste Cetatea de Scaun, cântând „lubi-Le-voi, Doamne. . 
Acum răsuna din nou în memorie, amintind că fără jert- 
fă nu există Înviere. 

Oamenii din localităţile prin care au trecut în cele 
trei zile i-au primit cu multă căldură, fericiți că văd o ast- 
fel de manifestare. Ei s-au ocupat de cazare și de masă pe 
întregul traseu. 

În zorii zilei de 2 iulie 2004, în straie de sărbătoare, 
studenții și ceilalți pelerini care li s-au alăturat, împre- 
ună cu Arhiepiscopul Pimen al Sucevei și Rădăuţilor, au 
străbătut ultima parte a pelerinajului, din Vicovul de 
Sus — Bivolărie la mănăstire. Au fost întâmpinați cu bu- 
ciume și cântări. 

La Sfânta Liturghie, Părintele Patriarh Teoctist a slu- 
jit alături de Preafericitul Sava, Mitropolit al Varșoviei 
și al întregii Polonii, Înaltpreasfinţitul Ghenadios, 
Mitropolit de Sassima, delegatul Patriarhiei Ecumenice, 








și alţi 32 de arhierei români, înconjurați de un sobor de 
preoți și diaconi. 

Au fost în total 154 de slujitori, printre care și clerici 
din Basarabia și din nordul Bucovinei. Alături de preoţii 
lor, au venit românii din satele din apropierea graniţei, 
cu străvechi legături cu Putna: din Crasna, Hliboca, 
Storojineţ, Voloca, Cernăuţi. 

În cuvântul Patriarhului Ecumenic Bartolomeu |, 
transmis prin Înaltpreasfinţitul Ghenadios, Sanctitatea 
Sa l-a mărturisit pe Sfântul Ștefan ca „simbolul și expre- 
sia autentică a întregii națiuni române. Către orele 12, 
întreaga suflare românească a ascultat Simfonia clopo- 
telor, în care clopotele mai multor catedrale din ţară au 
bătut, însoţind versuri ale lui Florin Helmis, într-o trans- 
misie a postului național de radio. 


în 





























Plecând de la Putna, Părintele Patriarh Teoctist va 
scrie: „Ducem în inimă și în suflet icoana Ortodoxiei pe 
care am văzut-o la Sfânta Mănăstire Putna. 

Pentru a păstra, pentru viitor, momentele importan- 
te ale anului „Ștefan cel Mare și Sfânt — 500 la Putna, și, 
în special, ziua de 2 iulie, ele au fost cuprinse în filmul 
documentar „Marea Sărbătoare. 

La ora 23, torţe ale recunoștinței, purtate de studenții 
participanţi la pelerinaj și de elevii de la Colegiul Naţional 
Militar „Ștefan cel Mare” Câmpulung Moldovenesc, se 
aprind pe Dealul Crucii, luminând întreaga zonă cu nu- 
mele „ȘTEFAN' și, deasupra acestuia, o cruce. Apoi au 
coborât dealul și, străbătând satul Putna, au intrat pe 
porţile mănăstirii, în sunetul clopotelor. 

Arhiepiscopul Pimen a binecuvântat pământul adus 
de studenți din zonele lor și a vorbit despre semnificația 
gestului lor: 

„Doamne, Dumnezeul nostru, primește ale Tale din- 
tru ale Tale! Acest pământ adus din toate colțurile ţării 
e un simbol al unităţii noastre, unitate pentru care slăvi- 
tul Ștefan Voievod a dus atâtea lupte. 

Pământul, pentru noi, este un lucru sfânt. El este nu- 
mit în limba greacă „mamă , pentru că din el ne naștem 
și el ne hrănește. Din pământ suntem, în același pă- 
mânt vom merge. Dar acest pământ va fi transfigurat, 
ca întreaga creație, și-și va purta frumuseţile pe care 
Dumnezeu i le-a dat, frumuseți la care și noi am adăugat. 

Este sfânt, pentru că în pământul țării sunt îngropați 
moșii și strămoșii noștri. Pe noi pământul ne unește. El 
ne învață să fim oameni realiști, cum se spune, să călcăm 
cu picioarele pe pământ. Numai că pământul pe care noi 
călcăm este sfinţit prin jertfa înaintașilor noștri, prin 
sângele vărsat pentru apărarea credinţei strămoșești și 
a neamului. 

Doamne, lisuse Hristoase, primește această jertfă, 
acest pământ, și păstrează-ne în unitatea de credinţă, 
de gândire, de simţire și de lucrare românească și 
creștinească, în vecii vecilor. Amin!” 

Purtând icoana Adormirii Sfântului Ștefan cel Mare, 
participanţii la pelerinaj au înţeles de ce poporul l-a nu- 
mit „Sveti Ștefan Vodă”, de ce, în istoria noastră, el este 
„cel Mare. Este Sfânt și Mare, pentru că în inima sa Și-a 
aflat casă primitoare Dumnezeul cel Preaînalt. Este 
Părinte al țării, pentru că jertfa lui întru apărarea ființei 
poporului a marcat pentru totdeauna rostul adânc al 
existenței românilor pe aceste meleaguri: a-L slăvi și a-L 
mărturisi drept pe Dumnezeu. 


Pelerinajul a fost modalitatea găsită de generația de 
studenţi ai acelui an pentru a-și exprima public iubi- 
rea de neam, iubirea de țară, iubirea de Sfântul Ștefan, 
credința în Dumnezeu. Pentru participanți, a fost o 
experienţă deosebit de intensă, care i-a adus și mai 
aproape de toate cele de mai sus - mărturiile lor fiind 

grăitoare în această privinţă. Câţiva dintre ei vor deveni, 
peste câţiva ani, vieţuitori ai Mănăstirii Putna. 

lată cuvintele lui Ciprian Onica, președintele ASCOR 
Sibiu, despre cele gândite și simţite în pelerinaj: „La ju- 
mătate de mileniu de la statornicirea în veșnicie, glasul 
Voievodului «purtător de biruință» a sunat, chemându-și 
oștirea de pretutindeni, la împreună mărturisirea Legii 
celei strămoșești. Aceasta a fost Marea Sărbătoare de la 
Putna -— o chemare la mărturisirea credinţei în Domnul 
lisus Hristos, adevăratul nostru Dumnezeu și la cinsti- 
rea «strămoșului cuminte», care ieri a luptat pentru ca 
noi, astăzi, să putem mărturisi. 

Sfântul Ștefan cel Mare rămâne simbolul unităţii 
noastre de credinţă și dragoste de neam . 

În broșura în care au fost adunate mărturii scrise și 
imagini de la acest pelerinaj,părintele stareț Melchisedec 
Velnic a însemnat acest îndemn: „Închinânduc-te la mor- 
mântul Slăvitului Voievod, române, nu uita: Ai un neam, 
oţară și o lege! Ai strămoși ce ţi-au dat acest neam, aceas- 
tă ţară și această credință prin viaţa lor și prin moartea 
lor. Ești azi aici, pentru că pe aceste locuri s-au luptat un 
Ștefan, un Mircea și un Mihai... Pământul mustește de 
sângele strămoșilor, ca Jertfa din Potir'. 


La Marea Sărbătoare „Ștefan -— 500' au participat și 
11 pelerini basarabeni, care au parcurs pe jos, în 12 zile, 





cei 500 de kilometri dintre Chișinău și Putna, aducând 
o cruce. Duminică, 4 iulie, înainte de a pleca pe jos spre 
Chișinău, după Sfânta Liturghie, părintele stareț a pri- 
mit crucea și a spus: 

„Fraţii noștri au adus o cruce mare, pentru că e cru- 
cea lor. Și am să-i rog să lase aici crucea aceasta mare, să 
n-o mai ducă înapoi în Basarabia, ci s-o pună pe umerii 
lui Ștefan. Să pună pe umerii Măriei Sale, ai Slăvitului 
Voievod, suferințele lor, necazurile lor, neajunsurile lor." 

550) ele sI se Bi legea se ien ei UI Sieieli) ee) Iles 


În 2007, la 550 de ani de la urcarea pe tron a 
Sfântului Ştefan cel Mare, un pelerinaj studenţesc 


a înfrumusețat serbarea. 


n 2006, în urma unui concurs televizat, Sfântul 
Ștefan a fost declarat „Cel mai mare român, la fel 
cum îl numiseră Nicolae Iorga și Spiru Haret în 1904. 

Anul 2007 a adus împlinirea a 550 de ani de la urcarea 
pe tronul Moldovei a Sfântului Ștefan. 

Pelerinajul la mănăstire al tinerilor a continuat și, 
după numai trei ani, o altă generaţie de studenți, înflă- 
cărată de amintirea serbării din 2004, a dorit să reitere- 
ze drumul către Putna, înfrumusețând cu prezenţa lor 
Serbarea din 2007. Studenţii din ASCOR, împreună cu 
părintele Vasile Gavrilă, parohul Paraclisului Universitar 
Sfântul Nicolae din București, au realizat un pelerinaj 
asemănător cu cel din anul 2004. 

Ajunși la Putna, în seara zilei de 1 iulie, studenţii au 
oferit mănăstirii o frumoasă urnă de argint. 

În rugăciune către voievod și către Cel ce i-a dăru- 
it coroana Moldovei, pe 2 iulie 2007 s-a săvârșit Sfânta 
Liturghie, de către un impresionant sobor de preoţi, 
avându-l ca întâistătător pe Mitropolitul Daniel al 

Moldovei, alături de Arhiepiscopul Pimen al Sucevei și 
Rădăuților și Preasfinţitul Ioachim Băcăuanul. Au fost 
prezenţi peste două mii de creștini. 

Apoi, în seara zilei de 2 iulie 2007, studenţii au urcat 
Dealul Crucii și au scris, cu torțele pe care le purtau în 
mâini, numele domnitorului, „ȘTEFAN . La coborârea de 
pe deal, au înconjurat biserica voievodală. 

Gândurile participanţilor consună cu cele ale 
participanţilor de la fiecare serbare de până atunci: 

ASCOR București: „Pelerinajul studenţilor la Putna — 
momente de înălțare, de recuperare a unui trecut glori- 
os, vitejesc, sfânt și drept. Mulţumim Domnului pentru 
aceste zile de retrăire a trecutului nostru românesc. 

ASCOR Chișinău: „Membrii ASCOR Basarabia 


aduc un mesaj de dragoste și înfrățire pentru româ- 
nii de pretutindeni, cu ocazia a 550 de ani de la urca- 
rea pe tron a Voievodului Ștefan cel Mare al Moldovei. 
Suntem bucuroși că ne-am întors aici la trei ani de la 
Drumul Crucii!" 

„De ce să nu ne vedem la Putna, la 140 de ani de la Primul Congres, 
pentru a-i cinsti pe cei care au fost, pentru a ne gândi la prezent 

şi pentru a formula o viziune pentru viitor?” îi întreba profesorul 
universitar Dumitru Daba din Timişoara pe tinerii din Liga 
Studenţilor Români din Străinătate, în ianuarie 2010. 


șa a luat naștere proiectul „România Jună. 
Înainte! Împreună!, cu două etape, Forumul 
România Jună și Congresul România Jună. 

Forumul România Jună a fost organizat de LSRS 
cu sprijinul Băncii Naţionale a României, în 12-14 au- 
gust, la București. Au participat peste 300 de studenți și 
absolvenți români din ţară și din străinătate, căutând să 
traseze direcţii de dezvoltare pentru România. 

Congresul aniversar a avut loc în 15 august, la Putna. 
Alături de studenți au fost Preasfinţitul Varlaam Ploieș- 
teanul, delegatul Părintelui Patriarh Daniel, Arhiepis- 
copul Pimen al Sucevei și Rădăuţilor, părintele stareț și 
obștea mănăstirii. 

În mesajul său, Părintele Patriarh Daniel a prezen- 
tat semnificaţia duhovnicească a gestului studenților: 
„Pelerinajul tinerilor români din străinătate la Sfânta 
Mănăstire Putna este o sfințire a unității românești de 
cuget și simţire'. 

Președintele LSRS, Sebastian Burduja, a vorbit des- 
pre continuitatea dintre aspiraţiile studenților de la 1871 
și aspiraţiile studenţilor din 2011: „momentul Putna 1871 
a constituit ocazia perfectă de solidarizare a unor tineri 
excepţionali în jurul unor valori și obiective comune. 
Prin unitate, idealism, competenţă, încredere și efort 
continuu acea generaţie a pus treptat bazele Statului 
Român modern, făcând posibile momentele esențiale: 
1877, câștigarea Independenţei, 1918, Marea Unire. Fără 
a îndrăzni, vreodată, să ne ridicăm la înălțimea faptelor 
înaintașilor noștri, susţinem că un nou moment Putna 
1871, adaptat contextului actual, modern și democratic, 
este absolut necesar în contextul unor schimbări pro- 
funde în plan naţional și mondial. 

Apoi și-au rostit discursurile cei doi câștigători ai 
Concursului „A.D. Xenopol. Ștefan Valentin Rusu: „ne 
simțim solidari cu ei, tinerii noștri, veniți la Putna cu 140 
de ani în urmă. Ceea ce simțim în suflet este percepția 


unei apartenențe, a unui continuum istoric în care chiar 
și momentul Putna de acum 140 de ani nu reprezintă de- 
cât o secundă, o clipă, răstimpul dintre două inspiraţii 
adânci ale unei națiuni . 

Elena Kuji: „Vreau să mergem până departe împreună 
pentru că fiii, nepoţii dumneavoastră, copiii mei, merită 
să se nască, să trăiască, să fie educați în ţara lor. Vreau 
ca fiecare român să-și cunoască simbolurile naţionale, 
imnul și drapelul, să le înțeleagă semnificaţia și să fie 
demni de istoria pe care strămoșii noștri ne-au croit-o. 

A urmat un cuvânt din partea starețului Mănăstirii 
Putna, părintele arhimandrit Melchisedec Velnic: „poate 
acesta este mesajul principal al întâlnirii dumneavoas- 
tră: haideţi să ne unim inimile și puterile, să aducem 
fiecare darul pe care ni l-a dat Dumnezeu, pe care l-am 
dezvoltat prin educaţie, și să-l punem în slujba binelui 
comun, a aproapelui nostru, a ţării și a neamului . 

Congresul s-a încheiat cu interpretarea de către 
Tudor Andrei a Baladei lui Ciprian Porumbescu. 

Acea Baladă ce redă aspiraţiile, dificultățile, neîm- 
plinirile și izbânzile de pe drumul unui ideal continuu 
— unitatea românilor, începută când Dumnezeu a creat 
acest popor și destinată Împărăției lui Dumnezeu. 

Hristos a învins cu litera de aur a 
adevărului și a iubirii; Stelian, cu 
spada cea de flăcări a dreptului. Unul 
a fost libertatea, celălalt apărătorul 
evanghelului ei. Vom depune, deci, 
o urnă de argint pe mormântul lui 
Ștefan, pe mormântul creștinului pios, 
a românului mare. 


MINS Fă eseu 


